23.11.2019 u 20:06\nRad nedeljom podelio trgovce i poslodavce\nU Srbiji trgovci rade i subotom i nedeljom i državnim praznicima. Ne postoji nikakav kolektivni ugovor koji bi mogao da ih zaštiti, a iza kojeg stoje predstavnici sindikata trgovine, privredne komore i udruženja poslodavaca, kao što je to, recimo, slučaj u Sloveniji. U toj evropskoj zemlji kolektivnim ugovorom, koji je lane potpisan, prava trgovaca biće zaštićena u naredne četiri godine, a zarade tih radnika kreću se i do 900 evra. U našoj zemlji trenutno je angažovano oko 200.000 trgovaca, koji u proseku mesečno zarade oko 30.000 dinara, čime se kandiduju da i u 2020. godini njihova plata ponovo bude izjednačena sa minimalcem. U Sloveniji je trgovcima\n22.11.2019 u 14:49\nNamačka vapi da popuni 1,2 miliona radnih mesta\nNemačka ne može da popuni 1,2 miliona slobodnih radnih mesta i vapi za dobrim, kvalifikovanim radnicima, izjavila je danas Andrea Medler iz nemačkog Ministarstva rada i socijalne politike. Na panelu „U Nemačku i nazad” u okviru konferencije „Zapadni Balkan i nemačka privreda” koja je održana u Beogradu, Medler je rekla da je tržište rada u Nemačkoj apsolutno ispražnjeno u određenim regijama. „Nemačkoj privredi je potrebna kvalifikovana radna snaga i zato otvara tržište rada i van EU”, kaže Medler, povodom novog nemačkog Zakona o useljavanju stručne radne snage, koji će početi da se primenjuje 1. marta 2020. godine. Taj zakon je, dodaje, i politički signal da je Nemačka i dalje otvorena za migrante iz čitavog sveta koji su kvalifikovani. Jedna od novina zakona je da se ukida ispit\n20.11.2019 u 17:55\nStariji od 40 godina treba da rade samo tri dana nedeljno\nStariji od 40 godina rade najbolje kada rade samo tri dana nedeljno, piše Oaza znanja, a prenosi Poslovni dnevnik. Istraživači su zaključili da se kognitivna efikasnost sredovečnih ljudi poboljšala kada su radili do 25 sati nedeljno. S druge strane, performanse su se smanjile kada je za nedelju dana prošlo više od 25 sati rada, zbog uticaja umora i stresa, pokazala je studija objavljena u Radničkom listu Instituta u Melbournu, koja je uključivala niz kognitivnih (sposobnost pamćenja, mišljenja, učenja, itd ) testova. U nju je bilo uključeno 3.000 muškaraca i 3.500 žena iz Australije čije su radne navike analizirane. Testirana je njihova sposobnost da glasno pročitaju reči i brojeve, a merila se njihova sposobnost pamćenja i sposobnost razmišljanja. Zaključeno je da su\n12.11.2019 u 11:06\nCrnogorci još nisu spremni za tri dana odmora\nPODGORICA - Crnogorska privreda još nije spremna za uvođenje četvorodnevne radne nedelje, smatra savetnik za pravna pitanja i socijalni dijalog u Uniji poslodavaca Crne Gore Filip Lazović, dok u Udruženju zaštite na radu kažu da tu ideju treba detaljnije i stručnije ispitati. Određeni broj manjih kompanija usvaja koncept četvorodnevne radne sedmice, a najnoviji rezultati testiranja te ideje u „Mikrosoftu” sugerišu da bi ona mogla da funkcioniše i u većim kompanijama. „Mikrosoftu” je, naime, letos u Japanu predstavio projekat „Izazov radnog života” tokom kojeg je svakoga petka u avgustu zatvorio svoje kancelarije i dao svim zaposlenima dodatni slobodni dan u sedmici. Rezultati su bili izuzetno ohrabrujući. Iako je količina vremena provedenog na poslu drastično smanjena,\n05.11.2019 u 11:52\n„Majkrosoft” testirao četvorodnevnu radnu nedelju - produktivnost porasla, radnici srećniji\nTOKIO – Američka kompanija „Majkrosoft” izvršila je u svojim predstavništvima u Japanu eksperiment sa četvorodnevnom radnom nedeljom, a rezultati su pokazali da zaposleni ne samo da su srećniji, već je i produktivnost skočila za 40 odsto. Eksperiment je trajao pet nedelja tokom kojih su zaposleni, njih 2.300, pored vikenda imali slobodan i svaki petak, prenosi Tanjug. Kraća radna nedelja je, pokazali su rezultati, uticala da sastanci budu efikasniji, zaposleni srećniji, a produktivnost veća. Iako su radili četiri dana u nedelji, zaposleni nisu dobili manje plate. U okviru programa, kompanija, takođe, planira da svakom zaposlenom godišnji odmor dotira sa 920 dolara. „Radite kraće, dobro se odmorite i mnogo učite. Želim da zaposleni misle i iskuse kako mogu da postignu iste\n02.11.2019 u 21:00\nAko zaposle nove radnike plaćaju manji porez\nPoslodavci koji su nedavno pokrenuli svoj biznis i zaposlili nove radnike imaju pravo na povraćaj dela poreza plaćenog na zaradu za isplate zaključno sa 31. decembrom 2019. godine. Uslovi su da su zaposleni bili prijavljeni u Centralni registar za obavezno socijalno osiguranje, da je poslodavac s njima zaključio ugovor o radu, kao i da je novopečeni radnik pola godine pre toga bio prijavljen Nacionalnoj službi za zapošljavanje. Kako kažu u Poreskoj upravi Srbije, cilj svih ovih povlastica je da se podstakne osnivanje novih privrednih društava, odnosno preduzetničkih radnji, kako bi se smanjio broj nezaposlenih. Značajne olakšice dobijaju i preduzetnici koji tek planiraju da pokrenu posao, a što je veći broj novih radnika veći će biti i procenat povraćaja plaćenog poreza. Ukoliko\n31.10.2019 u 17:28\nKako će poslodavci od sledeće godine isplaćivati naknadu za prevoz zaposlenih\nPoslodavci u Srbiji će od 1. januara, najverovatnije, moći da biraju između tri opcije za isplatu troškova prevoza zaposlenima, odnosno da odluče da li će radnicima kupovati karte za prevoz direktnim uplatama prevozniku ili će ih obavezati da donose i pravdaju troškove svog dolaska na radno mesto računima. Treća opcija jeste dodatni porez od 10 odsto koji bi plaćali ukoliko odluče da radniku na ime troškova za prevoz isplate taj deo novca u okviru zarade. To je predviđeno aktuelnim Nacrtom Zakona o porezu na dohodak građana, preciznije, članom 18. Ove mere predviđaju da će radnici morati da dokazuju troškove svakog dolaska i odlaska sa posla i donose račune za uplaćeni prevoz ili potrošeno gorivo poslodavcu. Firme će, s druge strane, dobiti dodatni posao da uplate\n24.05.2022 u 08:45\nGiros na Mikonosu 23 evra, suvlaki pet\n24.05.2022 u 08:44\n24.05.2022 u 08:37\nU Srbiji veoma toplo, tokom dana moguće lokalne vremenske nepogode\n24.05.2022 u 08:30\nZapisi o pop Ćiri i pop Spiri, Bufalo Bilu i Atilinom blagu\n24.05.2022 u 08:29\nHersonska oblast želi da bude deo Rusije, tražiće vojnu bazu\n24.05.2022 u 08:26


Ova urbana bajka svakodnevnica je u novootvorenom lokalu "Zvuci srca" u srcu Vračara, u kom odnedavno rade osobe sa smetnjama u intelektualnom razvoju, a otvoren je uz pomoć humanitarne organizacije "Dečje srce".\n- Ideja za kafić ponikla je iz želje da se nađu adekvatne aktivnosti gde bi osobe sa smetnjama u mentalnom razvoju same razbijale predrasude o sebi. Više ne mora niko da vam objašnjava kako funkcionišu mladi sa smetnjama u razvoju, kakve su im navike, njihove osobine, već ih možete dolaskom u kafić upoznati, videti kako rade, kako žive i čemu se raduju - kaže Goran Rojević, direktor "Dečjeg srca".\n- Imamo muzičku grupu koja će verovatno svako veče svirati ovde od 18 do 20 sati. Troje njih ne znaju note i akorde, ali sviraju sjajno. Pre šest ili sedam godina smo pokrenuli rok grupu "Zvuci srca" sa željom da ih promovišemo na što pozitivniji način. Kada smo im dali instrumente, samo su počeli da sviraju. Imali su negde tu muziku u sebi, u ušima, i pokušavali su da skriveni talenat izbace iz sebe, a čini se da smo našli pravi način da to podstaknemo - priča Rojević, ističući da će lokal uskoro postati restoran, a priprema kuhinje je u toku.\n- Radna terapija je za njih ključna stvar, a rad im pomaže da iz sebe izbace višak energije, ali i da se afirmišu u društvu vršnjaka, ljudi iz okoline, da im se ljudi dive, da ih prihvate i da im se raduju. Pokazivanje pozitivnih osećanja njih zapravo čini mnogo srećnima. Oni ne rade za platu, iako će je dobijati, već rade za ljubav i emociju koju primaju od gostiju - naglašava Rojević.\nBitno je, kaže on, i kako ih roditelji sada posmatraju, kako im pristupaju - kao nekome ko je vredan, radan i sposoban, samostalan u društvu. Rojević navodi da svaka osoba sa smetnjama u razvoju, kada je zadovoljna sobom, izvlači iz sebe maksimum ličnih potencijala, a ljudima sa kojima rade daju priliku da te potencijale uobliče u društveno prihvatljive načine.\n- Organizacija "Dečje srce" postoji već 18 godina, a u okviru nje realizuju se različiti programi pon nazivom "Škola životnih veština", a oni mlade sa smetnjama u razvoju osposobljavaju za svakodnevno funkcionisanje, brigu o sebi, brigu o drugima, održavanje prostora i slično. Dakle, sve ove veštine koje sada pokazuju, oni su učili, pripremajući se da budu što korisniji članovi porodice, na prvom mestu. Učili su da čiste, da usisavaju, peru čaše i slično. Ti programi imaju za cilj da pripremanjem dece sa smetnjama u razvoju u što ranijem periodu od njih učine što funkcionalnije članove porodice, tako da, kada roditelji ostare, oni ne budu teret, već korisni članovi porodice i društva - objašnjava Rojević.\nDirektor "Dečjeg srca" ističe da su se korisnici fenomenalno snašli, ali i da maksimalno uživaju u radu, te kroz smeh govori: "Mislim da su oni jedini radnici koji bi na poslu bili od jutra do mraka, ne vode računa o tome kada počinje i kada im se završava radno vreme. Njih moramo da opominjemo da prestanu sa radom da bi išli kući, jer se njima ne ide. Za njih je sve ovo jedna velika igra i to bi trebalo da svi naučimo od njih - da nam posao bude zabava, igra i uživanje".\n- U našem lokalu nema mogućnosti da se piće plati, već, ako hoćete, stavite onoliko novca koliko želite u ove kasice na stolu, a možete da budete tu koliko želite i naručujete šta želite. Nemamo fiskalni račun i nijedan proizvod nema cenu. Želimo da svaki čovek ovo doživi kao prijatno mesto i da se ovde dobro oseća - dodaje Rojević.\n- Grad je obezbedio prostor, Ministarstvo za rad, boračka i socijalna pitanja obezbedio je sredstva da opremimo prostor, a jedna španska firma koja posluje u Srbiji obezbedila je čak i mašine za šivenje. U drugom delu ovog prostora naši korisnici šiju majice, prave šolje, ali i sve što se može koristiti u lokalu - priča Rojević.\n"Dečja olimpijada" u petak u školi "Anton Skala"\n(VIDEO) KONOBARI U ŠOKU Snimljeno još jedno prase divlje svinje na Novom Beogradu, evo šta je radilo u RESTORANU


Pogledajte spektakularne fotografije bakljade u Foči\nVeličanstvenom bakljadom na Trgu 9. Januara u Foči, uz ogromnu platnenu ikonu Svetog Stefana i vatrometima po cijelom gradu navijačka grupa “Delije Foča” i ove godine je obilježila Dan Republike Srpske.\nKao i prethodne dvije godine, juče tačno u 18 časova, kada su zvona sa obližnjeg Hrama Svetog Save označila početak večernje službe uoči Stefandana, navijači “Crvene zvezde” upalili su mnoštvo svjetlucajućih baklji, a ove godine su dodali i nekoliko vatrometa s kraja na kraj Foče, želeći da svi građani učestvuju u slavlju.\nIkonu dugu tridesetak i široku 12 metara navijači “Crvene zvezde” izradili su prije tri godine, kada su prvi put na ovakav način obilježili rođendan Srpske.\nFotografije nam je poslao učesnik ovogodišnje sezone kulinarskog takmičenja “Luk ili med”, Mirko Davidović. U šestoj sezoni našeg show programa učestvovao je sa Dejanom Mandićem, te su se zajedno potrudili da predstave Foču u najboljem svjetlu.\nDan Republike Srpske Foča\nLuk ili med na ATV-u\nVečeras kuvaju Foča, Banjaluka i Brod\nDan Republike prkosni dan srpskog postojanja u BiH\n1236 glasova 45%


Ambasada SAD se oglasila nakon otkazane sjednice\n“HDZ BiH, uz podršku SNSD-a, neprimjereno je iskoristio hitnu proceduru kako bi podnio uzmi-ili-ostavi prijedloge izborne reforme za koje je ranije zaključeno da su u suprotnosti s pravnim standardima i standardima ljudskih prava EU. To je uključivalo vlasništvo političkih stranaka nad izbornim mandatima, model sa dvije liste za Predsjedništvo BiH koji bi predstavljao dalju etničku podjelu i druge regresivne elemente”, navodi se u saopštenju.\n“Nesuglasice treba rješavati kroz debatu i glasanje, a ne bojkotom. Opstrukcija i bojkot institucija na državnom nivou, bez obzira ko to radi, predstavlja destabilizirajuće antidejtonsko ponašanje. Umjesto recikliranja neuspjelih, maksimalističkih prijedloga i opstruiranja rada institucija, političke stranke trebaju se fokusirati na ostvarive reformi i djelovanje s ciljem jačanja demokratskih institucija BiH”, navodi se u saopštenju.\n“Lideri u BiH imaju smislenu odgovornost da sudjeluju u vlasti, grade konsenzus i ispune očekivanja građana za pravovremenim, demokratskim izborima, te napredak ka prosperitetnijoj budućnosti u euroatlantskoj zajednici zemalja”. zaključuje se u saopštenju.\nNEWER POSTŠarović: Pokrenuli smo inicijativu za pojeftinjenje goriva u RS\nOLDER POSTGutereš se sastao sa Putinom u Moskvi


Horizont Evropa je okvirni program EU za istraživanje i inovacije koji traje od 2021.-2027. Počiva na tri stuba:\n1.\t„Izuzetna nauka“ podržava pionirske istraživačke projekte koje su sami istraživači definisali i pokrenuli preko Evropskog istraživačkog saveta (ERC). Finansira stipendije i razmene istraživača kroz aktivnosti Marie Skłodowske-Curie i ulaganja u razvoj istraživačke infrastrukture;\n2.\t"Globalni izazovi i evropska industrijska konkurentnost" ima za cilj direktnu podršku istraživanja koja se odnose na globalne izazove i industrijske tehnologije. Uključuje evropska privatno-javna partnerstva, kao i aktivnosti Zajedničkog istraživačkog centra (JRC), koji doprinosi radu evropskih i nacionalnih donosioca odluka kroz nezavisne naučne dokaze i tehničku podršku;\n3.\t"Inovativna Evropa" ima za cilj da Evropu učini liderom u inovacijama stvorenim na novim tržištima. Takođe ima za cilj dalje jačanje Evropskog instituta za inovacije i tehnologiju (EIT) i podsticanje integracije poslovanja, istraživanja, visokog obrazovanja i preduzetništva.\nInstitucije EU postigle su politički dogovor o Horizontu Evropa 11. decembra 2020. i postavile budžet na 95,5 milijardi evra (uključujući 5,4 milijardi evra iz sledeće generacije EU – Fonda za oporavak).\nKo može da se prijavi? Univerziteti, fakulteti, instituti za istraživanja, centri za obrazovanje i osposobljavanje, profesionalna udruženja / sindikati, država / regija / grad / opština / lokalna uprava, međunarodna organizacija, mala i srednja preduzeća (10 - 249 zaposlenih), mikro preduzeća ( <10 zaposlenih), nevladine organizacije, javne službe, start-up preduzeće, veliko preduzeće (> 250 zaposlenih), asocijacije, nacionalna vlada.\nVeb stranica Komisije EU: https://ec.europa.eu/info/horizon-europe_en\nMinistarstvo prosvete, nauke i tehnološkog razvoja Republike Srbije: http://horizon2020.mpn.gov.rs (prethodni program)\nFinansiranje i tenderi: https://ec.europa.eu/info/research-and-innovation/funding/funding-opportunities/funding-programmes-and-open-calls/horizon-europe_en\n12. Jun 2018. 1. Jun 2021. ISTEKAO\nProgrami: Horizont Europe\nSektori: Nauka i inovacije\nZa: Malo i srednje preduzeće, Civilno društvo, Istraživač ili obrazovna institucija, Javno telo na lokalnom ili nacionalnom nivou\n19. Novembar 2019. 3. Februar 2021. ISTEKAO\nZa: Istraživač ili obrazovna institucija\n26. April 2018. 1. Septembar 2020. ISTEKAO\nSektori: Zaštita zdravlja, Nauka i inovacije\n5. Mart 2020. 1. Septembar 2020. ISTEKAO\nSektori: Zaštita životne sredine, Nauka i inovacije\n12. Mart 2020. 27. Avgust 2020. ISTEKAO\nZa: Malo i srednje preduzeće, Istraživač ili obrazovna institucija\n2. Jun 2020. 15. Jul 2020. ISTEKAO\nSektori: Nauka i inovacije, Društveno uključivanje\n3. Jul 2019. 19. Jun 2020. ISTEKAO


Uhapšen osumnjičeni za ubistvo starice | Kolubarske\nPolicija je uhapsila S. A. (37), koji se sumnjiči da je zadavio sedamdesetsedmogodišnju staricu iz ubskog sela Dokmir čije je beživotno telo pronađeno pre dva dana u njenoj kući, saopštila je policija.\nOsumnjičenom, koji je uhapšen na ulazu u Valjevo iz pravca Šapca, je određeno policijsko zadržavanje do 48 časova, a nakon toga će biti priveden u Više tužilaštvo u Valjevo.\nSumnja se da je S.A. u nedelju u noć zadavio deviznu penzionerku čije je beživotno telo, tek posle 30 sati, pronašla njena ćerka.\nMotivi ovog stravičnog ubistva za sada nisu poznati.\nTrupni portret Pre 21 sati 13 minuta\nSvake godine sve više gostiju i investitora Pre 23 sati 22 minuta


Glišić: Funkcioneri SNS su morali da osude pretnje\nTanjug 13. avgusta 2018. 00:09\nBEOGRAD – Pozive pojedinih opozicionara na vojni puč, državni udar i hapšenje predsednika Srbije nisu osudili samo nezahvalni stranački funkcioneri, koji su, verovatno, otputovali na neke luksuzne destinacije, izjavio je predsednik IO SNS Darko Glišić.\nNa pitanje Srpskog telegrafa zašto, dok opozicija preti hapšenjme Aleksandra Vučića i pučem, mnogi funkcioneri SNS ćute, Glišić odgovara:\n„Verovatno su imali neka pametnija posla ili su otputovali na neke luksuzne destinacije, pa nisu imali vremena da u jednoj rečenici odbrane čoveka koji im je omoguićio karijeru“.\nPrema njegovim rečima, suviše je nabrajati imena, ali „svi članovi Predsedništva SNS su morali da se oglase po ovom pitanju, kao i predsednici stranaka na lokalu“.\nTo je najmanje što su mogli da učine, kazao je predsednik IO SNS.\nPovodom nekih navoda da bi Vučić mogao da napusti SNS i samim tim i politiku zbog mnogobrojnih opstrukcija po pitanju Kosova i reformi, Glišić ističe da bi taj potez bio poguban za Srbiju.\nTo bi, navodi on, otvorilo prostor za sve one koji bi da nas vrate u prošlost, a Srbi na saveru KiM doživeli bi novu „Oluju“.\nNa kostataciju da je Boško Obradović zapretio krvoprolićem, Glišić ocenjuje da je lider Dveri „običan politički idiot koji samo blebeće kako bi prikupio političke poene“, a uopšte ne shvata da tako opasnom retorikom može da utiče na neku usijanu glavu da uradi nešto što je pogubno po državu.\n„To je primer političke neodgovornosti, a po istom principu deluje i ostatak opozicije. Igranje vatrom i galamljenje, bez nuđenja bilo kakvog rešenja, još jedom pokazuje što su utvrdili svaki izbori do sada – građani im ne veruju“, zaključio je predsednik IO SNS.


Predsednik Vučić razgovarao sa američkim senatorima Ronom Džonsonom i Krisom Marfijem | Predsednik Republike Srbije\n06.09.2019. - 12:45\nPredsednik Vučić razgovarao sa američkim senatorima Ronom Džonsonom i Krisom Marfijem\nPredsednik Republike Srbije Aleksandar Vučić sastao se danas sa američkim senatorima Ronom Džonsonom i Krisom Marfijem, kojima se zahvalio što se trude da dijalog Beograda i Prištine bude nastavljen i da kompromis bude postignut, kao i na podršci koju pružaju ostvarivanju punopravnog članstva Srbije u Evropskoj uniji.\n„Uveren sam da je želja za unapređenje odnosa naše dve zemlje obostrana i da će Srbija od toga imati koristi, od uvećavanja trgovinske razmene do učestvovanja u svim važnim projektima, jer Amerika je najmoćnija sila sveta. Zahvalan sam senatorima što se trude da dijalog Beograda i Prištine bude nastavljen i da kompromis bude postignut, kao i na podršci koju pružaju ostvarivanju punopravnog članstva Srbije u Evropskoj uniji“, rekao je predsednik nakon sastanka.\nPredsednik Vučić istakao je da je američkim senatorima rekao da Beograd očekuje ukidanje taksi i želi postizanje kompromisnog dogovora, ali i da to rešenje ne može da bude ispunjenje ciljeva jedne strane, a da srpska strana ne dobije ništa.\nDogovor Beograda i Prištine podrazumeva da i jedna i druga strana podjednako izgube, da bi obe strane pojednako dobile, poručio je predsednik Vučić.\n"To je jedini način kako dogovor može da se postigne", istakao je on.\nPredsednik Vučić je rekao da je Beograd spreman na svaki razgovor, jer je on lekovit i dodao da bi popravljanje odnosa između Srba i Albanaca i uspostavljanje trajnog mira bilo od ogromne koristi za Srbe i Albance, kao i sve narode koji žive u regionu.\nPredsednik Vučić je rekao i da je interes Srbije intenzifikovanje političkog dijaloga na visokom nivou i da je potrebno da odnosi dve zemlje budu partnerski.\n"U interesu Srbije je da odnosi budu sve bolji", rekao je predsednik Vučić i dodao da su u poslednje vreme odnosi u mnogim oblastima značajno unapređeni, mada ima još prostora za njihovo poboljšavanje.\nPredsednik se zahvalio senatorima na poseti i angažovanju u regionu, kao i želji da se očuva stabilnost i postigne dugotrajni mir.\n"Uveren sam da je želja za unapređenjem odnosa Srbije i SAD obostrana", rekao je predsednik Vučić i dodao da je bilo reči i o ekonomskoj saradnji od koje će građani imati veliku korist.\nPredsednik je dodao da je na sastanku bilo reči i o regionalnoj stabilnosti, te da će Srbija nastaviti sa politikom očuvanja mira i poštovanja prava drugih.\nPredsednik Vučić je rekao i da su mu senatori ukazali koliko su zadovoljni ekonomijom u Srbiji, a koliko bi želeli da se određene oblasti u vladavini prava izmene na bolje.\n"Saslušao sam i ukazao na činjenicu da možemo još mnogo da popravimo, promenimo i da uradimo u narednom periodu", rekao je predsednik Vučić.\nAmerički senator Kris Marfi rekao je, nakon sastanka, da je za rešenje kosovskog pitanja potreban veliki kompromis i da ono može biti rešeno samo uz žrtvovanje obeju strana.\nSenator Marfi izrazio je nadu da će nakon parlamentarnih izbora i Albanci učiniti korake kako bi dijalog bio nastavljen.\n„SAD su uz Srbiju i žele jače partnerstvo sa Srbijom“, rekao je američki senator Kris Marfi.\nSenator Marfi je rekao i da se nada da će uticati na predsednika Donalda Trampa, ali i na kolege da dođu u Srbiju, da vide i uvere se u njen napredak.\n"Mi smo došli da bismo preneli potpuno jasnu poruku da su i demokrate i republikanci u američkom kongresu uz Srbiju i da žele snažnije partnerstvo sa vašom zemljom", rekao je senator Marfi, i dodao da naše dve zemlje mogu da jačaju partnerstvo, da Amerika unapredi investicije, ali i da u SAD bude više srpske robe.\n"Najbolji način da unapredimo naše ekonomsko partnerstvo je da budemo sigurni da ćemo nastaviti put Srbije ka EU, a glavno sredstvo za to je dijalog", rekao je senator Marfi.\nAmerički senator Ron Džonson rekao je nakon sastanka da i Beograd i Priština u postizanju sporazuma moraju nešto dati i nešto dobiti.\n"SAD je prijatelj srpskog naroda i želimo da učinimo sve što možemo da podržimo dijalog i oba naroda u njihovim pregovorima, u kojima se mora nešto dati i nešto dobiti. Verovatno sporazum neće biti zadovoljavajuć ni za jednu stranu, ali kad dogovor bude postignut, potencijal i benefit obe nacije biće mnogo bolji", rekao je senator Džonson.\nSenator Džonson je kazao da je sa senatorom Krisom Marfijem došao u region da bi pokazao američku podršku srpskom narodu, narodu na Kosovu i u regionu.\n"Od najboljeg je interesa obe nacije da se postigne dogovor kako bi mogle da se koncentrišu na popravljanje bezbednosti, sigurnosti i prosperiteta", rekao je senator Džonson.\nSastanku su prisustvovali i ministar spoljnih poslova Srbije Ivica Dačić i ambasador SAD u Srbiji Kajl Skot.


Srbiji stigla velika pomoć iz Kine | SEEbiz.eu\nObjavljeno: 21.03.2020 / 22:55\nAvionom koji je večeras doleteo iz Kine stiglo je šest najeminentnijih kineskih epidemiologa, koji su na pistu izašli sa masakama, a dočekali su ih predsednik Aleksandar Vučić i članovi Vlade.\nMeđu članovima Vlade bili su ministar zdravlja Zlatibor Lončar, ministar finansija Siniša Mali, ministar odbrane Aleksandar Vulin, generalni sekretar predsednika Srbije Nikola Selaković.\nMeđu okupljenima koji su dočekali kineski avion bila je i ambasadorka Kine u Srbiji Chen Bo.\nU avionu se nalaze medicinski aparati, dezinfekciona sredstva, maske i druga zaštitna oprema, ali i šestoro medicinskih stručnjaka koji su se borili protiv virusa u Wuhanu, odakle je epidemija i krenula.\nOvo je do sada najveća pošiljka pomoći u borbi protiv korone virusa u našoj zemlji.\nPredsednik Srbije zahvalio se veceras kineskom predsedniku Si Ðinpingu, Komunističkoj partiji Kine i kineskom narodu na medicinskoj pomoći koja je večeras stigla u Srbiju.\nOn je po dolasku prvog aviona iz Kine istakao da je ovo sve besplatna pomoć i zahvalio posebno medicinskim stručnjacima koji su se pokazali kao veliki prijatelji i došli u trenutku kada se Srbija bori sa epidemijom koronavirusa.\n“Kina nije završila svoju borbu sa virusom, ali je odlučila da pomogne srpskim prijateljima. Srbija to ne sme da zaboravi. Hvala na poštovanju koje nam pokazujete“, rekao je Vučić .\nVas dragi stručnjaci molim da nam pomognete da se borimo protiv ove pošasti jer ako budemo poštovali vaša uputsva preživećemo, istakao je predsednik Srbije.\n“Čekam Sija u Srbiji i dočekaće ga stotine hiljada ljudi”, poručio je Vučić.\nJoš jedan avion Air Serbije, koji je poleteo za Šangaj, stići će iz Kine u ponedeljak ili utorak.\nAmbasadorka Kine u Srbiji Chen Bo rekla je da su stručnjaci koji su danas stigli povučeni, kako je rekla, sa prve linije fronta protiv koronavirusa i da su krenuli ka Srbiji na novo ratište.\n„Imate veliko poštovanje i zahvalnost svih kineskih građana koji žive i rade u Srbiji“, rekla je Bo i dodala da je kineski narod uz srpski u najtežim trenucima jer je najvažnija solidarnost.\nFoto: Aleksandar Vučić, Twitter\nTagovi: NR Kina, koronavieus, Chen Bo, Siniša Mali, Aleksandar Vulin, Aleksandar Vučić, Zlatibor Lončar,


pink.rs | Kim nadgledao testiranje super velikog višestrukog raketnog bacača\nAgencija je javila da je testiranje oružja sprovedeno u subotu bilo uspešno navodeći reči Kima da je raketni bacač "zaista sjajno oružje". Kako navodi KCNA, Kim je naglasio potrebu da se "pojača razvoj strateškog i taktičkog oružja da bi se odlučno osujetile rastuće vojne pretnje i pritisak neprijateljskih snaga". Neprijateljske snage na koje se odnosi ta izjava su SAD i Južna Koreja, čije nedavno završene vojne vežbe su razbesnele Pjongjang. Severna Koreja smatra da se na tim manevrima vežba za invaziju na nju i sprovela je niz raketnih proba kao odgovor na to.\nNeki stručnjaci smatraju da Severna Koreja želi da prikaže svoje oružje da bi povećala adute uoči mogućeg nastavka nuklearnih pregovora, u zastoju od neuspelog drugog samita američkog predsednika Donalda Trampa i Kima u Vijetnamu u februaru. Dvoje vodja su se sastali ponovo na korejskoj granici krajem juna i složili se da nastave pregovore.\nSVE OČI SVETA UPRTE U PANMUNDŽOM: Danas prvi susret lidera dve Koreje nakon više od decenije


Železničar započeo poslednju fazu priprema - Radio televizija Pančevo\n27. jula 2021. 27. jula 2021. 094\nFudbaleri „Železničara“ ušli su u završnu fazu priprema za predstojeću sezonu. Do starta Prve lige Srbije ostalo je još 10-ak dana, a „Želja“ će u tom periodu pored redovnih treninga odigrati još dve kontrolne utakmice. Dragan Aničić, srateg pančevačkog tima, osvrnuo se na rad u Sloveniji, ali i na ono što njegove izabranike očekuje do početka nove sezone.\nSlovenačka faza priprema „Železničara“ je završena i arhivirana. Fudbaleri su se posle 12 dana paklenog rada u Slovenj Gradecu vratili u Pančevo gde su u ponedeljak započeli poslednju fazu priprema za predstojeću sezonu.\nDragan Aničić, šef stručnog štaba „Želje“ najpre se osvrnuo na rad u Sloveniji.\nNajjača provera u Sloveniji je bila ona protiv prvaka Saudijske Arabije Ali Hilala.\nDo starta Lige Železničar će imati još dve provere.\nStrateg „Železničra“ ne krije da u narednu sezonu njegov tim ulazi sa velikim ambicijama.\nNa premijeri Lige sa „Žarkovom“ „Želja“ će ići na pobedu, ali Aničić, kao i uvek, gleda širu sliku.\nSa neskrivenom željom da u predstojećoj sezoni igraju jednu od glavnih uloga fudbleri „Železničara“ narednih 10-ak dana će finiširati brušenje forme. Ne treba sumnjati da će već na premijeri protiv „Žarkova“ 7.avgusta u Beogradu pokazati da su velika očekivanja i te kako opravdana.\nPredsednik Vučić: Do septembra nove mere za dalji podsticaj rađanja\nNjegoševa u četvrtak bez vode


Ozbiljan posao: Dr Leon je advokat - Pet Magazine\nOd Ivana Labovic - 10/12/2019\nOzbiljan posao: Dr Leon je advokat\nBrazilska advokatska komora odnedavno ima i jednog pomalo neobičnog advokata. On ima četiri noge, zove se Dr Leon i on je – mačka.\nOvaj mačak rodio se i živeo na ulici, imao je veliki broj ozleda na telu usled okršaja s drugim mačkama i psima, i zbog traumatičnog života pati od problema s glasnim žicama te ne može da mjauče.\nJednog dana došetao je do advokatske komore u Braziliji, gde ga je ugledalo nekoliko advokata koji su bili na pauzi ispred zgrade, i oni su rešili da ga najpre odvedu veterinaru, a potom i – udome. I ne samo da su mu pružili krov nad glavom, već su mu dali zvanje advokata i – redovan posao.\nLeon je veoma elegantan\nSvakog dana, sa kravatom, leptir-mašnom ili u pravom pravcatom odelu, ovaj mačor dočekuje stranke koje u komoru dolaze po pravdu i zaštitno je lice advokatske komore.


Rusija obećala proizvodnju stotina hiljada doza vakcina već ove godine - Glas Zaječara\nUčenici Gimnazije iz Zaječara na državnom takmičenju iz programiranja\nHome Društvo Rusija obećala proizvodnju stotina hiljada doza vakcina već ove godine\nRuske vlasti saopštile su danas da će uskoro biti u mogućnosti da mesečno proizvode nekoliko stotina hiljada doza vakcina protiv korona virusa i čak „nekoliko miliona“ od 2021. godine.\nRuski ministar trgovine Denis Manturov izjavio je da tri biomedicinske kompanije mogu od septembra da industrijski proizvode vakcinu razvijenu u istraživačkoj laboratoriji za epidemiologiju i mikrobiologiju „Nikolaj Gamaleja“.\n„Prema prvim procenama, možemo već od ove godine da obezbedimo nekoliko stotina hiljada doza vakcina mesečno, a kasnije i do nekoliko miliona doza počev od naredne godine“, rekao je Manturov, prenosi ruska agencija TASS.\nTo Ministarstvo je danas objavilo da su klinička ispitivanja na vojnicima „jasno pokazala očigledan odgovor imuniteta“ na korona virus i dodalo da nisu zabeleženi neželjni efekti vakcine ili druge anomalije.\nPrethodni tekstNaš grad – čist grad: Naselje „Kraljevica“\nJoš 258 novozaraženih u Srbiji, preminulo osmoro ljudi 03/08/2020\nUčenici Gimnazije iz Zaječara na državnom takmičenju iz programiranja 03/08/2020\nBor: Uhapšen zbog marihuane i spida 03/08/2020


Narodni pokret Srbije : Južne vesti\nBivši doljevački odbornik osnovao novi pokret u Nišu\n10:37, 12. 5. 2019.\nNekadašnji odbornik Dveri u doljevačkoj Skupštini Nenad Stojiljković, koji je prošle godine "naterao" dugogodišnjeg predsednika Opštine Gorana Ljubića Međarca da podnese ostavku i proveri izbornu volju građana, formirao je Narodni pokret Srbije u Nišu. Cilj je, kaže, da budu treća opcija građanima i promene katastrofalno stanje u kome se Srbija nalazi.\nBane Jovanović ostao bez stranke\n14:45, 24. 10. 2017.\nNakon stranačkog angažmana dužeg od 2 decenije i nekoliko partijskih knjižica, poznati niški političar Branislav Jovanović je, kako sam kaže, trenutno bez stranke. Iako je bio funkcioner Narodnog pokreta Srbije on se nije, kao njegove stranačke kolege, pridružio Narodnoj stranci Vuka Jeremića.\nJovanović kritikuje funkcionere u Panteleju zbog neracionalnog trošenja para građana\n12:05, 11. 10. 2017.\nNakon pisanja Južnih vesti da će građani platiti 1,1 milion dinara za račune funkcionera Opštine Pantelej i njihovih gostiju koji će ubuduće jesti u 4 kafane od Niša do Beograda, oglasio se lider Narodnog pokreta Srbije u Nišu i odbornik Branislav Jovanović pitanjem “Kako se ne zagrcnete kad znate da vam građani gladuju i beže iz Niša?”.\nJovanović: Govori se o lokalnim izborima u Nišu\n12:32, 4. 10. 2017.\nKritikujući konkurs za izbor direktora javnih preduzeća u Nišu, kao i prosečnu platu Nišlija, koja je manja od plata koje primaju Piroćanci i Kragujevčani, lider Narodnog pokreta Srbije u Nišu i odbornik Branisalv Jovanović, rekao je “da nije čudo” što se u Nišu govori o lokalnim izborima.\nNarodni pokret Srbije za ujedinjenje opozicije\n15:27, 3. 6. 2017.\nSamo zajedničkim delovanjem opozicije "može da se stane na put pokušaju zavođenja diktature od starne režima", rekao je u Nišu lider Narodnog pokreta Srbije Miroslav Aleksić i dodao da tek slede pregovori oko zajedničke saradnje na predstojećim beogradskim i eventualnim parlamentarnim izborima.\nOpozicija: I SNS odgovoran za deficit u budžetu Niša\n11:45, 17. 10. 2016.\nNakon ktitike premijera upućene gradonačelniku Niša zbog velikog budžetskog deficita i njegove optužbe da su za takvo stanje krivi "žuti", iz opozicije kažu da je i SNS prethodnih godina vodio grad i podsećaju da su na loše finansijsko stanje već upozoravali.\n“Dok premijer kusa pasulj, izborna komisija se razbacuje parama”\n10:55, 3. 6. 2016.\nKompletna Vlada Srbije najavila je dolazak u jednu od niških kasarna, a u medijima se spekulisalo de će jesti vojnički pasulj. Za lidera NPS u Nišu Branislava Jovanovića to je zbog štednje pohvalno, ali kaže da je uzalud, jer su niškoj Izbornoj komisiji isplaćene stotine hiljada dinara.\nDomazet i zvanično kandidat za gradonačelnika Niša\n16:25, 13. 4. 2016.\nKoalicija okupljena oko DS konačno je, kako kaže lider ove stranke u Nišu Miodrag Stanković, postigla dogovor da njihov kandidat za prvog čoveka grada bude Vladimir Domazet.\nNiški političari složni u svirci, ali ne i u ideologijama\n13:24, 13. 4. 2016.\nNa niškoj političkoj sceni u predizbornoj kampanji je sve moguće, pa su se tako Dejan Rajčić iz Nove Srbije, Igor Novaković SPS i Branislav Jovanović NPS okupili i svirali gitare i bubanj. Kažu, okupljanje je kolegijalno i nije bilo govora o potencijalnim koalicijama.\nOpozicija: Izveštaj DRI pokazuje da su činjena krivična dela\n14:49, 11. 4. 2016.\nSednica niške Skupštine o izveštaju državnih revizora bila je žučna i sa kratkom pauzom kako bi se smirile strasti. Dok opozicioni odbornici nabrajaju učinjene prekršaje i pozivaju na odgovornost, gradonačelnik Niša Zoran Perišić kaže da nema kršenja zakona.


Uprava za indirektno oporezivanje (UIO) postala je certifikovano tijelo u Bosni i Herecegovini za izdavanje digitalnog kvalifikovanog potpisa, koji će zamijeniti klasični potpis i pečat u službenoj komunikaciji prilikom pružanja elektronskih usluga poslovnoj zajednici.\nRiječ je o velikoj reformi u BiH koja će poslovnoj zajednici omogućiti da sva svoja prava i obaveze ostvari puno brže, jednostavnije i jeftinije isključivo elektronskim putem.\nRješenjem Ministarstva transporta i komunikacija BiH, UIO je akreditirana i upisana kao kvalifikovani ovjerilac u Bosni i Herecgovini. To znači da će poreski obveznici moći podnosti zahtjeve Upravi za dobijanje digitalnih kvalifikovanih potvrda (digitalnih kvalifikovanih potpisa), kao i za korištenje elektronskih usluga..\n– Prva elektronska usluga koja će biti ponuđena poslovnoj zajednici u BiH je NCTS – novi kompjuterizovani tranzitni sistem, čiji početak primjene je planiran 01.07.2021. godine, stupanjem na snagu novog Zakona o carinskoj politici BiH.\nTako će carinski obveznici i špediteri biti prvi korisnici digitalnog kvalifikovanog potpisa u BiH jer će sve svoje dokumente u potpuku elektronskog provoza roba ovjeravati na novi način i slati u informacioni sistem Uprave isključivo elektronskim putem. Novi elektronski provoz roba značajno će ubrzati sve postupke, skratiti vrijeme čekanja prilikom ličnog predavanja dokumentacije u carinskim ispostavama i značajno smanjiti troškove”, saopćili su iz Uprave za indirektno oporezivanje.\nNakon toga UIO će krenuti sa širenjem ponude elektronskih usluga koje će se moći ovjeravati digitalnim kvalifikovanim potpisom, kao što su podnošenje uvoznih i izvoznih carinskih prijava isključivo elektronskim putem, podnošenje PDV i akciznih prijava, podnošenje raznih zajtjeva u Upravu itd.\nCilj UIO je da u toku 2022. godine u potpunosti pređe na bezpapirno poslovanje sa obveznicima indirektnih poreza, koji će tada uz posjedovanje digitalnog kvalifikovanog potpisa izdanog od strane UIO sva svoja prava i obaveze moći ostvariti puno brže, jednostavnije i jeftinije isključivo elektronskim putem.


Počela izgradnja stanova za pripadnike sistema bezbednosti u Novom Sadu | Ministarstvo odbrane Republike Srbije\nPočela izgradnja stanova za pripadnike sistema bezbednosti u Novom Sadu\nU novosadskom naselju Jugovićevo danas je počela izgradnja 542 stana za pripadnike sistema bezbednosti.\nKamen temeljac za izgradnju stanova položili su predstavnici republike i pokrajine – predsednica Vlade Republike Srbije Ana Brnabić, ministar odbrane Aleksandar Vulin, potpredsednik Vlade i ministar unutrašnjih poslova Nebojša Stefanović, potpredsednica Vlade i ministarka građevinarstva, saobraćaja i infrastrukture Zorana Mihajlović, predsednik Pokrajinske Vlade Igor Mirović i gradonačelnik Novog Sada Miloš Vučević.\nDogađaju su prisustvovali i pripadnici službi bezbednosti koji su konkurisali za dobijanje stanova, među njima i pripadnici Vojske Srbije.\nPrema rečima potporučnika Kristine Jovanović iz Prve brigade kopnene vojske, koja je zainteresovana za kupovinu stana, izgradnja stanova za pripadnike sistema bezbednosti je jedan od najpovoljnijih načina da se reši stambeno pitanje, pogotovo na izuzetnoj lokaciji gde će biti izgrađena škola, obdanište i sportski centar i zahvalila je državnom i vojnom rukovodstvu što su omogućili pripadnicima Vojske Srbije da na dosta povoljniji način reše stambeno pitanje.\nJedan od zainteresovanih pripadnika Vojske Srbije je i major Bojan Todorović iz Prve brigade kopnene vojske.\n- Već 11 godina sam na službi u garnizonu Novi Sad. Smatram da je projekat izgradnje stanova za pripadnike sistema bezbednosti veoma dobro rešenje i da ćemo i moje kolege i ja posle mnogo godina podstanarskog staža rešiti krov nad glavom i obezbediti dom svojoj porodici, istakao je major Todorović.\nIzgradnja stanova u Novom Sadu deo je projekta koji je od nacionalnog značaja. U okviru prve faze projekta stanovi će, osim Novog Sada, biti izgrađeni i u Vranju, Nišu, Kragujevcu, Kraljevu i Sremskoj Mitrovici.


Biro za popis stanovništva objavio je najnovije podatke: američka populacija postaje starija, ali je isto tako sve više raznolika. Nigde ta promena nije toliko evidentna kao u Hjustonu, u saveznoj državi Teksas, gradu u kojem je zabeležela rapidna ekspanzija među manjinskim zajednicama i koji je postao primer za buduće demografske promene širom zemlje.\nHjuston, svojevremeno pretežno anglo i hispanski grad danas nosi titulu “najraznolikijeg” grada u Sjedinjenim Državama. Za mnoge lokalce u svojevremeno konzervativnom teksaškom uporištu, taj podatak je postao nešto na šta se ponose.\n“Ja sam sam belkinja, a moj muž je hispanac, imamo ove divne bebe mešovite rase… mislim da je to ovde dobrodošlo i cenjeno”, kaže Niki Vaskes, dok Dien Vaten dodaje:\n“Svi ovde nađu dom, treba da dođete”.\nPosle izbora 2016, demokratski gradonačelnik proglasio je Hjuston, “gradom koji pruža dobrodošlicu” svojim imigrantima i izbeglicama.\nPastor Li Hsia, kineski imigrant, koji se preselio u Hjuston kada je imao sedam godina, kaže da je taj grad, inače geografski okružen takozvanim “biblijskim opasačem”, najkonzervativnijim delom Amerike, postao - prema njegovim rečima - grad koji je tokom proteklih godina “organski” tj. bez podsticaja - pružao dobrodošlicu”.\n“Biblija govori o dobrodošlici imigantima i strancima i izbeglicama, stoga mislim da je to svojstveno građanima Hjustona. Mislim da smo više naklonjeni da ih toplije primamo od drugih gradova u Teksasu - možda i zbog raznolikosti našeg grada”.\nNovi podaci Biroa za popis stanovništva okrivaju da belačka populacija širom zemje stari. Okrug Haris, u kojem se nalazi Hjuston, nije izuzetak:\n“Anglosaksonci od 63-godine neće imati još mnogo dece. Stoga možete biti sigurni: nikakva svetska sila neće sprečiti da Hjuston ili Teksas ili Amerika postanu više afroamerički, više azijski, više latino i manje angosaksonski tokom 21. veka. Ništa na svetu ne može to da zaustavi”, kaže Stiven Klajnberg, iz Kinder instituta za urbano istraživanje.\nMeđutim, Klajnberg priznaje da demografske promene teško padaju ostareloj belačkoj populaciji, posebno onima sa manjim nivoom obrazovanja, čija su radna mesta nestala.\n“Svaka zajednica beleži rast srednje klase i rastuće siromašne klase simultano. Taj siromašni segment društva je veliki znak pitanja kada je reč o održivosti Hjustona i Amerike u 21. veku”.\nMeđutim, duž rasnih i etničkih linija, mlađe generacije građana Hjustona, uglavnom vide raznolikost grada u drugačijem svetlu.\n“Ljudi su ovde naviknuti da vide sve moguće varijacije I raznolikost, ali ako bih otišao u manje teksaške gradove gde ima manje raznolikosti i varijacija u načinu na koji se odevamo, onda bih se mogao suočiti sa nekom vrstom diskriminacije”, kaže Abdula Kudrat.\nSamanta Graisa dodaje:\n“Nikada nismo bili odvojeni, u smislu ovo je hispanski deo grada… uvek smo svi bili zajedno”.\nPrema izveštaju Biroa za popis, okrug Haris je zabeležio najveće jednogodišnje brojčano povećanje hispanskog i crnačkog stanovništva u čitavoj Americi.\nHjuston dom najvećem broju izbeglica\nKolumbija Pajk - svet u jednoj četvrti


RTS :: Kruševačka sela dobijaju LED rasvetu\nSrbija danas Kruševačka sela dobijaju LED rasvetu\nKruševačka sela dobijaju LED rasvetu\nčetvrtak, 07. dec 2017, 19:19 -> 19:52\nZa 15 godina grad Kruševac uštedeće 200 miliona dinara. Taj novac sliće se u budžet od modernizacije javne rasvete, odnosno ugradnje led sijalica. Ugovor o javno-privatnom partnerstvu grad je potpisao sa konzorcijumom domaćih i stranih firmi.\nZahvaljujući novim uličnim svetiljkama prilaz OŠ "Vladislav Savić Jan" u Parunovcu odlično je osvetljen, baš kao i školsko dvorište u kojem su stare živine sijalice tako]e zamenjene.\n"Imali smo problema sa rasvetom. Zbog dotrajalosti to se gasilo. Ja se nadam da će sa ovom LED rasvetom biti mnogo bolje. Bezbednost veća, vidljivost bolja. Biće zadovoljni i roditelji, i učenici, na prvom mestu, a zatim i zaposleni u školi", kaže Ivan Ilić, direktor OŠ "Vladislav Savić Jan" Parunovac.\nZadovoljni su i u gradskoj upravi, jer za ovaj kapitalni projekat iz budžeta nije izdvojen ni dinar. Nabavku štedljivih svetiljki, njihovu ugradnju i održavanje, u ugovornom period od 15 godina, finansiraju privatni partneri - kompanije GGE I ESCO ELIOS, ispred konzorcijuma domaćih i stranih firmi.\n"Ovo je najveći projekat javno privatnog partnerstva u toj oblasti u ovom delu jugoistočne Evrope. Vrdenost projekta je sedam miliona evra. Predviđena je zamena 12.545 svetiljki. Postojeća instalisana snaga je 1.650 kW, a nakon zamene ona će biti za petinu manja, oko 350 kW. Privatni partner snosi svu odgovornost za održavanje, što je značajna ušteda imajući u vidu veličinu konzumnog područja", kaže Aleksandar Cvetković, glavni urbanista Grada Kruševca.\nPosla, nadaju se, neće biti previš,e jer je radni vek novih LED sijalica 100.000 sati ili 25 godina. Za privatne partnere to će značiti manje troškove održavanja, a za grad Kruševac značajnu ekološku, energetsku i finansijsku dobit. Mesečne obaveze prema investitorima, u narednih 13 godina, izmirivaće se iz ušteda ostvarenih primenom nove tehnologije, bez zaduživanja grada.\n"Uštede su ogromne. LED rasveta troši mnogo manje električne energije tako da mi postižemo sa zamenom ovih svetiljki oko 80 odsto uštede. A što se tiče brojki, to je na godišnjem nivou oko 60 miliona dinara. S tim da će grad Kruševac u prvih 13 godina imati benefite od 10 odsto, a 90 odsto ide nama kao privatnim partnerima. Po isteku tog perioda sva ušteda ostaje u budžetu grada Kruševca", kaže Mladen Jankov, tehnički rukovodilac "ESCO ELIOS" Novi Sad.\nOd 101 naseljenog mesta novu javnu rasvetu do sada je dobilo 16 sela. Na terenu su svakodnevno tri ekipe, a nakon nove godine biće ih i duplo više, pa se završetak kompletnog projekta planira mesec dana pre ugovorenog roka, krajem marta.\nU drugoj fazi, krajem 2019. godine, prema rečima glavnog gradskog urbanisrte, očekuje se i sveobuhvatno unapređenje sistema javne rasvete na užem području Grada Kruševca. Oko 6.000 natrijumovih i živinih sijalica biće zamenjeno novom LED tehnologijom.


Beogradska filharmonija svira tehno – Lepe Vesti\nGabrijel Felc: Beogradska filharmonija svira tehno (foto: Marko Đoković)\nObjavio urednik Dana Nov 21, 2018\nCentralno delo na programu je kompozicija „Ludnice“ Tomasa Adeza, koja publiku vodi u atmosferu mračnog tehno kluba. Uvod u ovu žurku je „Mala noćna muzika“ Mocarta, a potom nastup Sergeja Krilova, jednog od najboljih violinista sveta.\nŠef-dirigent Gabrijel Felc, priprema za filharmonijsku publiku nešto sasvim posebno – održaće veliko koncertno predavanje:\n– Na samom koncertu govoriću o „Ludnicama“ i uoči svakog stava objasniću kroz konkretne primere šta je kompozitor želeo muzikom da kaže. Kao šef-dirigent ovog odličnog orkestra, smatram da je veoma važno da ne izvodimo samo muziku iz prošlosti. Bar jednom godišnje želim publiku da odvedem na uzbudljivo putovanje kroz fantastične primere iz savremene muzike, a verujem da će se ovo delo izvoditi i za sto godina – rekao je Gabrijel Felc.\nTehno stav ove kompozicije – „Ecstasio“, biće poslastica i za ljubitelje TV serija koji će ga prepoznati iz popularnog „Mocarta u džungli“. Dok je radio na orkestraciji ovog stava, kompozitor je doživeo je napad panike, uz simptome slične onima koje izaziva upotreba ekstazija, misleći da preživlјava srčani udar.\nRadoznala publika može kupiti sto ulaznica za stajanje sat vremena uoči koncerta, odnosno od 19.00 na biletarnici Kolarca.


Savet Centralne banke Crne Gore usvojio je Odluka o izmenama i dopunama Odluke o privremenim merama za ublažavanje negativnih uticaja epidemije zarazne bolesti COVID 19 na finansijski sistem, kojom se implementira peti set mera CBCG usmeren na sanaciju negativnih posledica pandemije.\n„Usvajanjem ovog akta stvoreni su uslovi za olakšanje finansijske situacije određenim grupama stanovništva koje su posebno pogođene ili će, u narednom periodu, biti pogođene pandemijom COVID 19. Reč je o fizičkim licima koja su ostala ili će ostati bez posla i kojima je zarada smanjena ili će biti smanjena,“ ističe CBCG u saopštenju za javnost.\nPrva mera, kako je pojašnjeno, odnosi se na uvođenje obaveznog moratorijuma u trajanju od šest meseci za fizička lica – korisnike kredita kojima je 31.03.2020. godine ili kasnije prestao radni odnos kao posledica epidemije COVID 19, koji na dan 31.12.2019. godine nisu imali kašnjenje u otplati kredita duže od 90 dana, a kredit na taj dan nije bio klasifikovan kao nekvalitetna aktiva. Uvođenje moratorijuma se odnosi i na korisnike kredita kod mikrofinansijskih institucija i lizing društava.\nDruga mera podrazumeva da su banke dužne da fizičkim licima – korisnicima kredita kojima je, usled posljedica pandemije na poslovanje njihovih poslodavaca, smanjena zarada za najmanje 10%, na njihov zahtev, odobre restrukturiranja kredita, u smislu produžetka roka otplate. Za lica čija je neto zarada pre smanjenja iznosila 550,00 eura (što je nešto više od prosečne zarade u Crnoj Gori) ili više, restrukturiranje se vrši ako je tom licu, nakon smanjenja zarade i plaćanja rate za kredit, ostao raspoloživi iznos manji od 220,00 eura (što je na nivou minimalne zarade u zemlji). Za ovu kategoriju će se, kroz restrukturiranje, produžiti rok otplate kredita tako da iznos neopterećenog dela zarade, nakon izmene plana otplate kredita, ne bude manji od 220,00 eura. Za kategorije korisnika kredita čija je neto zarada, pre smanjenja, bila ispod 550,00 eura, produžiće se rok otplate kredita tako da iznos neopterećenog dela zarade, nakon izmene plana otplate kredita, ne bude manji od iznosa neopterećene zarade koju je korisnik kredita imao pre smanjenja iste. Svi troškovi vezani za uspostavljanje novog plana otplate kredita (obrada kredita, zaključivanje aneksa ugovora o kolateralu, overa ugovora i dr.) padaju na teret banke.\nKao treća mera usvojene odluke, bankama se dozvoljava da, pri izračunavanju dospelih obaveza na osnovu Odluke o minimalnim standardima za upravljanje rizikom likvidnosti u bankama, u obračun tih obaveza, umesto 30%, uključuju 20% depozita po viđenju. Na ovaj način se bankama omogućava da efikasnije upravljaju svojim sredstvima.


Оdštаmpај dоkumеnt Novosti 25 Јuli 2019\nNacionalna akademija za javnu upravu Republike Srbije i Agencija za državnu upravu Republike Srpske, potpisale su dana 24.07.2019. godine, u Beogradu, Memorandum o saradnji između Nacionalne akademija za javnu upravu Republike Srbije i Agencije za državnu upravu Republike Srpske.\nSvrha ovog Memoranduma o saradnji je unapređenje odnosa i uspostavljanje okvira za održivu i dinamičnu saradnju u oblasti sprovođenja i praktične primjene stručnog usavršavanja u javnoj upravi.\nMemorandum se potpisuje radi ostvarivanja ciljeva poput unapređenja saradnje u oblasti izgradnje kapaciteta, razmjene dobre prakse i normativnih rješenja u oblasti stručnog usavršavanja; razmjene znanja i dobre prakse u pogledu pripreme, razvoja, sprovođenja i evaluacije programa stručnog usavršavanja; sprovođenja zajedničkih programa stručnog usavršavanja; razmjene državnih službenika upućivanjem na stručno usavršavanje stažiranjem; itd.\nNacionalna akademija za javnu upravu je centralna institucija sistema stručnog usavršavanja u javnoj upravi Republike Srbije, sa statusom javno priznatog organizatora aktivnosti neformalnog obrazovanja odraslih. Osnovana je Zakonom o Nacionalnoj akademiji za javnu upravu, a sa radom je počela januara 2018. godine. Akademija sprovođenjem programa obuke, uz primjenu savremenih oblika i metoda rada na stručnom usavršavanju unapređuje kompetencije zaposlenih u javnoj upravi neophodne za kvalitetno obavljanje posla. Time se obezbjeđuje stalno unapređenje kvaliteta usluga koje javna uprava pruža građanima i privrednim subjektima.


Kako se traži posao u Srbiji, a kako u svetu? - Bizlife.rs\nUZALUD histerija, Vesić tvrdi – BIĆE GONDOLE\nIZJAVA DANA: Dosta čačkanja po glavama\nGuglov novi računar NAJMOĆNIJI na svetu\nOd lansiranja AppStorea, Epl programerima isplatio 120 milijardi dolara\nNi takse NE POMAŽU: Kosovski uvoz 10 puta JAČI od izvoza\nNemačka nam ODVLAČI JOŠ SESTARA, mahom pedijatrijskih\nDOBRI odoše, NOVIH nema: Fali nam 90.000 majstora\nKako se traži posao u Srbiji, a kako u svetu?\n„Ljudi su nekada bili motivisani usponom na lestvici kompanije. Ljudi danas traže kvalitet života… kandidati postavljaju pitanje ‘šta mogu da dobijem iz ovoga i kako će to uticati na moju porodicu?“, izjavio je Ivet Monkrif (Yvette Moncrieffe), direktor odseka za odnose sa klijentima, ManpowerGroup Solutions Severna Amerika.\n„Za neke menadžere za zapošljavanje, mobilnost koja se može videti u okviru biografije predstavlja znak da potencijalni kandidat nije podoban za ‘doživotno’ angažovanje. Ovi menadžeri ne shvataju da mi prolazimo kroz generacijsku promenu u okviru dinamike zapošljavanja“, izjavila je Viktorija Bombas, Direktor RPO, ManpowerGroup Evropa.\nposao posao manpower


Počela izgradnja dva objekta sa 64 stana za izbjeglice i raseljene | Palelive.com\nPočetna Regija Sokolac Počela izgradnja dva objekta sa 64 stana za izbjeglice i raseljene\nPočela izgradnja dva objekta sa 64 stana za izbjeglice i raseljene\nSOKOLAC – Na Sokocu je danas počela izgradnja prvog od dva planirana objekta za smještaj izbjeglih i raseljenih lica sa ukupno 64 stana, vrijednosti više od 3.000.000 KM, koji će biti završeni za 500 dana, rekao je novinarima načelnik opštine Sokolac Milovan Bjelica.\nBjelica je izrazio zadovoljstvo zbog početka gradnje, čime je, kako je naglasio, zaokružen veliki posao koji je trajao pet godina – od pripreme dokumentacije, svih vidova saglasnosti, obezbjeđenja i pripreme lokacije na kojoj se nalaze potrebni priključci za infrastrukturu.\nOn je naglasio da je riječ o velikom projektu „CEB dva“, koji podrazumijeva rješavanje pitanja smještaja za 64 porodice iz kategorije izbjeglog i raseljenog stanovništva.\nRiječ je o porodicama smještenim u dva alternartivna centra na Sokocu kroz koje je od 1996. godine do danas prošlo više od 10.000 lica.\n„Projekat se finansira kreditnim sredstvima Razvojne banke Savjeta Evrope. Pokrenulo ga je Ministarstvo za ljudska prava i izbjeglice BiH, a u svemu je ključno Ministarstvo za izbjegla i raseljena lica Republike Srpske i opština Sokolac“, naveo je Bjelica.\nIzvođač radova je firma „Jokić“ iz Zvornika, a nadzorni organ je Republička direkcija za obnovu i izgradnju.\nOpština Sokolac je, prema riječima Bjelice, izdvojila 400.000 do 500.000 KM za obezbjeđenje projektne dokumentacije, reviziju projekta, istraživanje zemljišta, te obezbjeđenje infrastrukture.\n„Vrijednost projekta sa svim radovima je veća od 3.000.000 KM, od čega je najveći dio, 2.500.000 KM, obezbijeđen po projektu `CEB dva`. Izgradnjom ova dva objekta riješićemo u potpunosti pitanje alternativnog smještaja“, naglasio je Bjelica.\nBjelica je zahvalio Ministarstvu za ljudska prava i izbjeglice BiH, Ministarstvu za izbjegla i raseljena lica Srpske, Fondu za povratak BiH i svojim saradnicima u lokalnoj upravi bez čije kooperativnosti i ažurnog rada, kako je rekao, ne bi ni počela realizaicje ovog važnosg projekta.\nPočetku radova na objektima na Sokocu prisustvovali su i predstavnici Ministarstva za izbjegla i raseljena lica Srpske Nebojša Čevriz i Slavko Mijanović.\nProjektom „Zatvaranje kolektivnih centara i alternativnih smještaja putem osiguranja javnih stambenih rješenja – CEB dva“, koji se sprovodi u 45 gradova i opština u BiH, planirano je zatvaranje 121 kolektivnog centra.\nPrethodni članakZa fiskulturnu salu 1,1 milion KM, a studentski dom šest miliona\nNaredni članakPočela izgradnja pristupne saobraćajnice do Andrićgrada


Candy CDI 1LS38-02 mašina za pranje sudova cena, cene Srbija, prodaja Beograd Novi Sad Niš\nCandy CDI 1LS38-02 mašina za pranje sudova cene\nCandy CDI1LS3802 Energetski razred A+, Efikasnost sušenja A... specifikacija\nEPonuda nije internet prodavnica već Vam omogućava da brzo i lako nađete Candy CDI 1LS38-02 mašina za pranje sudova po najjeftinijoj ceni. Naš cilj je da kupci budu što bolje informisani o ponudi Candy mašina za pranje sudova CDI 1LS38-02 na tržištu Srbije. Vrlo lako nalazite željeni proizvod za kategoriju Ugradne sudomašine cene, ne morate da lutate od sajta do sajta za Candy Ugradne sudomašine, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Candy CDI 1LS38-02 mašina za pranje sudova sa PRODAVCEM. EPonuda ne može da garantuje potpunu tačnost specifikacije i slika za Candy CDI 1LS38-02 mašina za pranje sudova. Pre kupovine, podatke za Candy mašina za pranje sudova CDI 1LS38-02 proverite na sajtu PROIZVOĐAČA.


Danas o reformskim procesima u BiH šefovi diplomatije EU\nMinistri vanjskih poslova članica Evropske unije, okupljeni u Savjetu za vanjske poslove EU, danas će u Briselu održati sjednicu, na čijem dnevnom redu će se naći Bosna i Hercegovina, odnosno pitanja u vezi sa reformskim procesima u državi.\nPrema zvaničnoj najavi Parlamenta Velike Britanije, ministri će diskutovati o situaciji u BiH nakon izbora, održanih 7. oktobra.\nKako je najavljeno, Velika Britanija će sa partnerima raditi na balansiranom i konstruktivnom pristupu prema BiH, fokusirajući se na hitno potrebno formiranje vlasti i rad na socio-ekonomskim reformama, ali i drugim reformama koje će se sprovoditi u korist građana BiH.\nMinistri će, takođe, razgovarati i o misiji EUFOR-a “Althea”, odnosno o zaključcima koji su usvojeni na sastanku 15. oktobra 2018.\nPodsjetimo, BiH je podnijela zahtjev za članstvo u EU u februaru 2016., a mišljenje Evropske komisije o aplikaciji BiH je trenutno u fazi pripreme.\nNedavno je hrvatski premijer Andrej Plenković najavio da će se na sjednici Savjeta EU za vanjske poslove detaljno analizirati Opšti izbori u BiH, održani u oktobru.\nPrema njegovim riječima, ministri će o tome razgovarati kako bi se pokušao riješiti problem “marginalizacije” bosanskohercegovačkih Hrvata i njihovog “stavljanja u podređeni položaj”.\nO situaciji nakon izbora u BiH, razgovaraće i Odbor za vanjske poslove Evropskog parlamenta, na sjednici zakazanoj za 22. novembar.


U policiji 15% žena, nadležni zahtjevaju povećanje ove stope – Radio Gora\nU policiji 15% žena, nadležni zahtjevaju povećanje ove stope\nKosovska policija pokrenula je „Agendu za rodnu ravnopravnost i akcioni plan 2021-2023“.\nPredsjednica Kosova Vjosa Osmani rekla je da što više žena bude uključeno u bezbednosne institucije, Kosovo će biti bezbednije.\nOna je dodala da je rodna ravnopravnost nacionalni prioritet i da će se stalno zalagati za osnaživanje žena.\n„Što je više ravnopravnosti u bezbednosnim institucijama, to će više žrtava biti zaštićeno, a odgovorni privedeni pravdi. Ne postoji muški sektor, ali postoji sektor bezbednosti sa muškarcima i ženama. Zbog toga moramo povećati posvećenost uklanjanju svih predrasuda i stereotipa o ženama u sektoru bezbednosti“, rekla je ona.\nPremijer Kosova Aljbin Kurti pozdravio je odluku o pokretanju “Agende za rodnu ravnopravnost i akcioni plan 2021-2023“ i ocenio je kao proaktivan pristup kosovske policije za postizanje rodne ravnopravnosti.\n„Ovaj dokument treba da podstakne žene i djevojke da postanu deo policije i naprave karijeru u sektoru bezbednosti. Zato što je zemlji potreban njihov doprinos“, dodao je Kurti.\nMinistar unutrašnjih poslova i javne uprave Dželjalj Svečlja i direktor policije Samedin Mehmeti smatraju da je bilo neophodno pokretanje ovog plana za rodnu ravnopravnost.\nMinistar unutrašnjih poslova Dželjalj Svečlja rekao je da više od 15 odsto zaposlenih u Kosovskoj policiji čine žene, prenosi EO.\n„Policija nastavlja da bude primer rodne ravnopravnosti ne samo na Kosovu već i u regionu. Djevojke i žene su u policiji od prvih generacija, od vodnika do čina pukovnika. Dokument takođe podržava agendu UN, koja garantuje zdravstveno osiguranje, osnaživanje žena i održivo okruženje. Kroz ciljeve, policija će omogućiti uključivanje žena u ovaj sektor, ne ostavljajući po strani i institucionalnu podršku“, rekao je Svečlja.\nGeneralni direktor Kosovske policije Samedin Mehmeti je rekao da će kroz ove agende nastojati da povećaju broj žena u sektoru bezbednosti. “Agenda o ravnopravnosti polova u Policiji Kosova i Akcioni plan 2021-2023, je prva agenda u Kosovskoj policiji, ali obećavamo da neće biti posljednja, jer ćemo zajedno napredovati sigurnim koracima ka povećanju broja žena u sektoru bezbednosti“, rekao je Mehmedi.


Ivan Đoković u radnoj poseti Podgorici: Veliki prostor za efikasniju privrednu saradnju sa AP Vojvodinom i kreiranje zajedničkog turističkog proizvoda – Покрајински секретаријат за привреду и туризам\nPodgorica, 5. maj 2017. – Potpredsednik Pokrajinske vlade i pokrajinski sekretar za privredu i turizam, Ivan Đoković, boravio je danas u radnoj poseti Podgorici, Republika Crna Gora, gde se sastao sa gradonačelnikom Podgorice, Slavoljubom Stijepovićem, i ministrom održivog razvoja i turizma Crne Gore, Pavlom Radulovićem, a posetio je i Nacionalnu turističku organizaciju Crne Gore.\nCilj današnjih susreta jeste intenziviranje ekonomske saradnje dveju zemalja, potom organizacione aktivnosti oko predstojećih manifestacija ,,Dani Vojvodine“ i ,,Dani Podgorice“, kao i kreiranje zajedničkih turističkih proizvoda Republike Crne Gore i AP Vojvodine.\nUčesnici susreta su bili i pomoćnik pokrajinskog sekretara za oblast turizma, mr Sergej Tamaš, kao i direktorica Turističke organizacije Vojvodine, dr Nataša Pavlović.\nPrilikom susreta sa gradonačelnikom Grada Podgorice, sagovornici su se usaglasili da postoji prostor za celishodniju saradnju između Podgorice, Novog Sada i čitave AP Vojvodine, te da je neophodno da se u narednom periodu između predstavnika dva grada intenzivira komunikacija, a u cilju realizacije konkretnih projekata od obostranog interesa.\nGradonačelnik Slavoljub Stijepović je ovom prilikom istakao da bi veoma dobre političke odnose između Crne Gore i Srbije trebalo da prate još bolji i efikasniji odnosi, prevashodno na polju ekonomske saradnje i privredne razmene između dve države i njihovih gradova. Od kako je i sama Podgorica od tranzitnog postala turistički grad, Stijepović ocenjuje da inicijativa da se održe manifestacije ,,Dani Vojvodine“ i ,,Dani Podgorice“, na način na koji je to predviđeno, stvara pretpostavke za saradnju i u mnogim drugim oblastima.\nPrilikom današnjeg susreta potpredsednika Đokovića sa ministrom održivog razvoja i turizma Crne Gore, Pavlom Radulovićem, istaknuto je da je kreiranje zajedničkih turističkih proizvoda Crne Gore i AP Vojvodine mogućnost za privlačenje turista, pogotovo sa udaljenih tržišta.\nNaglašavajući značaj crnogorske nacionalne zajednice u AP Vojvodini, potpredsednik Đoković je preneo interesovanje Pokrajinske vlade da se u Novom Sadu organizuje manifestacija ,,Dani Podgorice“, kao i da Podgorica u oktobru ove godine bude domaćin privrednicima i turističkim poslenicima AP Vojvodine, sa ciljem predstavljanja bogata kulturne, istorijske, i turističke ponude Pokrajine.\n,,U okviru tradicionalne manifestacije „Dani Vojvodine” biće predstavljeni turistički potencijali i resursi, gastronomija, i vinski turizam u regionu, a u cilju promocije i osvajanja novih tržišta. Zemlja u fokusu ove godine jeste Crna Gora, a pored grada Podgorice, tokom narednih godina, manifestacija bi bila proširena i na druge gradove u Crnoj Gori“, rekao je Đoković, podsetivši ministra Radulovića i na saradnju koja se tradicionalno ostvaruje i između crnogorskih medijskih kuća i Radio-televizije Vojvodina, putem realizacije projekta „Na dva mora“,koji obuhvata 55 dana zajedničkog emitovanja programa. Đoković je najavio moguće izmene koncepta ovog programa u cilju podizanja kvaliteta, što bi dodatno animiralo turističku tražnju Crne Gore i AP Vojvodine. Potpredsednik Đoković je dodao da postoji ideja o kreiranju regionalnog turističkog proizvoda Srbije, Mađarske i Slovačke, te bi bilo veoma značajno uključiti i Republiku Crnu Goru, kao i Bosnu i Hercegovinu u narednom periodu.\nNa današnjem sastanku u Ministarstvu Republike Crne Gore razgovarano je i o partnerstvu na ovogodišnjem jubilarnom 50. Međunarodnom sajmu turizma na Novosadskom sajmu, koja je protekle godine po drugi put bila zemlja partner ovog sajma, kao i o organizacionim aktivnostima oko predstavljanja turističkih potencijala i resursa Crne Gore kako u AP Vojvodini, tako i na tržištu regiona, te mogućnostima povezivanja turističkih proizvoda za potrebe većih tržišta.\nDanas je u prostorijama Nacionalne turističke organizacije Crne gore upriličen i sastanak između direktorice turističke organizacije Vojvodine, dr Nataše Pavlović, i direktorice Nacionalne turističke organizacije Crne gore, Željke Radak Kukavičić. Tokom sastanka sagovornici su potvrdili uspeh dugogodišnje saradnje kako nacionalnih turističkih organizacija dve zemlje tako i lokalnih. Vojvođansko turističko tržište je važan segment tržišta za Crnu goru, stoga je bitno vojvođansku ponudu predstavljati kroz sajamske nastupe i prezentacije. Planirane aktivnosti za 2017 godinu su prevashodno jednodnevne promocije, posete studijskih grupa novinara kao i učešće NTO Crne gore na Međunarodnom sajmu turizma u Novom Sadu. Bogato kulturno nasleđe, banje i gastronomija neki su od motiva koji će podstaći građane Crne gore da posete pokrajinu, pri čemu će TOV pružiti punu podršku tokom predstavljanja crnogorske turističke ponude u Vojvodini.\nTurističke organizacije Crne gore i Vojvodine su se usaglasile oko intenziviranja saradnje uz aktivnije učešće turističke privrede obe zemlje.


Deep Impact: neobičan eksperiment – Breeze\n04/07/2005 14/04/2017 andrijapajic 0 Comment\nZa milione Amerikanaca koji su ove godine obeležavali Dan nezavisnosti Američka svemirska agencija NASA potrudila se da priredi najveći vatromet do sada, i to ne na Zemlji već u svemiru. Svemirska sonda je pogodila kometu iako niko sa sigurnošæu nije znao kakve će biti posledice tog udara\nSvemirska sonda Deep Impact, lansirana u januaru ove godine, projektilom je gadjala jezgro komete Tempel1 koja kruži po orbiti izmedju Jupitera i Marsa, a udaljene je od Zemlje oko 130 mil.km (Sunce je udaljeno 150 mil.km). Veruje se da je kometa ostatak materijala od kojih je pre 4,5 milijardi godina nastao Sunèev sistem. Kometa je velika oko 15km x 5km tako da projektil ne može ozbiljnije da poremeti nešto na kometi, kao na primer da je skrene sa putanje ili da je slučajno razbije. Na ovu misiju je potrošeno 330 miliona dolara,\nUlogu ‘projektila’ imao je posebni modul veličine veš-mašine i mase oko 350kg koji se razdvojio od sonde i morao da pogodi jezgro pod dobrim uglom da bi sonda lepo snimila dogadjaj. Tehnički gledano kometa koja se kreće brzinom 100 hiljada km/h je u stvari naletela na sondu koja je postigla brzinu od oko 65 hiljada km/h, pri čemu je nastao sudar brzinom od 35 hiljada km/h. Projektil nema eksplozivno punjenje jer æe se pri tolikoj brzini udara u trenu pretvoriti u paru oslobadjajući energiju kao 5 tona TNTa, dodatni eksploziv bi doprineo samo svojom masom bez pojaèanja efekta.\nNa projektilu se nalazio i CDROM sa 625 hiljada imena ljudi koji su preko Interneta poslali svoje podatke tokom pripreme projekta, da bi simbolično uèestvovali u prvom ‘napadu na kometu’.\nCilj je bio da se stvori krater i izbaci unutrašnji materijal. Smatra se da su komete ostaci prvobitnog materijala od koga je nastao Sunèev sistem. Površinski sloj je izmenjen kosmièkim èesticama i zagrevanjem pri prolasku pored Sunca, a snimak udara će pomoći da se napravi bolji model građe kometa. Veličina kratera nije bila utvrđena do samog udara jer je i sastav same komete bio nepoznat naučnicima.\n„Ovo misija je veliki izazov, eksplozijom pravimo rupu ispod površine komete koja je sačinjena od leda, prašine i stena. Uprkos tome što smo izveli desetine simulacija, zapravo ne znamo šta će se dogoditi posle eksplozije. Kometa je kao metak koji pokušavamo da pogodimo drugim metkom koji je ispaljen u pravom trenutku iz drugog pištolja.“ kažu stručnjaci u NASI.\n← Im Memoriam: Bijelo Dugme 1974-2005\nFrankfurt (na Majni) →\n25/04/2017 andrijapajic 0\nPostanite DJ (2. deo)


Sada je pravo vrijeme da prestanete sa pušenjem - BUDITEZDRAVI.info\n03/03/2018 Nina Vučinić Duvan, alkohol, kafa, droga\nZdrava ishrana je važna za svaku osobu, ali pušači naročito moraju da budu svjesni toga. Oni koji se odluče da prestanu da puše, treba da znaju da mnoge namirnice otežavaju proces odvikavanja od pušenja. Reč je o namirnicama koje povećavaju kiselost organizma i time usporavaju proces izlučivanja nikotina iz organizma, što vodi ka povećanoj želji za pušenjem. U namirnice koje povećavaju kiselost, spadaju: meso, iznutrice, sirevi, jaja i alkohol.\nDrugo, zbog štetnih materija iz duvanskog dima koje svakodnevno unose u organizam, pušači imaju deficit mnogih vitamina i minerala, jer pušenje sprečava njihovu apsorpciju. Tu spadaju vitamin D, kalcijum, vitamin C, E i selen – koji su, kao snažni antioksidansi, to jest borci protiv oksidativnog stresa, raka i drugih ozbiljnih bolesti – i najpotrebniji pušačima. Pušački metabolizam je promijenjen dugotrajnim unošenjem toksina iz duvanskog dima, tako da je, recimo, pušačima svakog dana neophodna dva i po puta veća količina vitamina C nego nepušačima. Istovremeno, organizam pušača u nastojanju da se oslobodi cijanida i teških metala koji se unose pušenjem povećano izlučuje vitamin B12 jer on ima sličan metabolizam kao cijanid.\nDa ne biste osjetili posljedice nedostatka ovih materija, važno je da svakodnevno konzumirate voće i povrće kao što su kupus, paprika, šargarepa, pomorandže, limun, ali i sjemenke suncokreta, bundeve, lana… Poželjno je da minimum 15 minuta dnevno provodite na suncu, kako biste snabdjeli organizam optimalnom količinom D vitamina.\nJoš neki korisni savjeti koji će vam pomoći da ostavite duvan:\n● Pijte oko 2 l vode dnevno, to će vam pomoći da što prije očistite organizam od nikotina.\n● Izbjegavajte kafu, kako ne biste osjetili iskušenje da zapalite.\nPreuzeto sa sajta www.tinkturedrsulca.com\nTagovi: duvan\tcigarete


Predsjednica Srpske istakla: Pregovorima doći do najboljih rješenja za povećanje plata | BL Portal\nPredsjednica Srpske istakla: Pregovorima doći do najboljih rješenja za povećanje plata\nPredsjednik Republike Srpske Željka Cvijanović očekuje da će do povećanja plata i penzija doći onda kada je Vlada Srpske to i predvidjela, te istakla značaj pregovora u vezi sa ovim pitanjem kako bi se došlo do najboljih rješenja.\nCvijanovićeva je radnicima čestitala prvomajske praznike, te poručila da duboko cijeni ono što oni predstavljaju u Republici Srpskoj, kao i njihovo organizovanje putem sindikata preko kojeg uvijek lakše i jednostavnije dođu do ostvarivanja svojih prava.\n“Očekujem da će biti onako kako je Vlada rekla da će biti, ali ukoliko bude bilo kakvog prostor da do povećanja dođe i ranije i da to bude rezultat pregovora mogu samo reći da sam zahvalna i zadovoljna”, rekla je Cvijanovićeva novinarima u Gradišci.\nOna je rekla da podržava sve pregovore između Vlade Srpske i socijalnih partnere u vezi sa povećanjem plata.\n“Važno je da razgovaramo sa sindikatom i dođemo do zajedničkih rješenja, kao i sa poslodavcima koji moraju biti uključeni, ali isto tako i sa svima drugima koji dobijaju određene podsticaje, subvencije i socijalnu pomoć iz republičkog budžeta”, napomenula je Cvijanovićeva.\nOna je rekla da je sindikat tradicionalno dobar partner institucijama Srpske.\n“I onda kada se ne slažemo u nekim stvarima, na istoj smo strani, jer nastojimo da napravimo zajednički pomak sindikata i naših institucija, prvenstveno Vlade”, rekla je Cvijanovićeva.\nTags: Povećanje plata, Republika Srpska, Željka Cvijanović\nZavršen prikaz “Štit”: Premijerno predstavljen kineski raketni sistem\nVrtoglava cifra: Najveća plata u Crnoj Gori u martu iznosila više od 100.000 evra


“NAŠI” AUSTRIJANCI Dragović i Arnautović složni: Golove protiv Srbije nećemo slaviti!\nA mogli su da nose dres “orlova”... Dve glavne uzdanice austrijske reprezentacije Marko Arnautović i Aleksandar Dragović sa posebnim emocijama dočekuju meč protiv Srbije (nedelja 20.45).\n- Biće tu emocije, jer se radi o zemlji porekla moje porodice. I pored toga u ovoj utakmici možemo samo osvojiti tri boda - kazao je Dragović.\nArnautović je, pred polazak za Beograd, istakao da za njega ovaj meč neće biti jednostavan.\n- Naravno da su tu emocije, ali ću dati sve od sebe - obećao je igrač engleskog Stouka.\nArnautović je dodao da će veći deo njegove porodice navijati za Srbiju, a i Dragović je kazao da veruje da će samo baba i deda držati palčeve za njega, dok će ostatak porodice navijati za srpski tim.\nArnautović očekuje da će u Beogradu njega i Dragovića izviždati publika.\n- Međutim i pored toga prićiću navijačima sa poštovanjem - poručuje on.\nSelektor Marsel Koler ukazuje da će Arnautović i Dragović morati da se skoncentrišu samo na sebe, i da neće smeti da dozvole spoljne uticaje.\n- Veoma bih se radovao ako bih postigao gol, ali ako do toga dođe sigurno neću slaviti - najavljuje Arnautović.\nI Dragović kaže da će iz poštovanja prema zemlji porekla svojih roditelja izostaviti slavlje, ako postigne gol, već da će to učiniti “u sebi”.\nI Dragović i Arnautović su, kao deca, uvek maštali da jednom obuku dres srpske reprezentacije, ali je Fudbalski savez Austrije bio prvi koji im je pružio šansu.\nŠteta, Srbija je ostala bez dva odlična igrača...


RAS I PKS ORGANIZUJU NASTUP SRPSKIH PRIVREDNIKA NA MEĐUNARODNOM SAJMU GRAĐEVINE U MOSKVI\nBEOGRAD – 5. aprila, 2017. godine – Na Međunarodnom sajmu građevine i opremanja u Moskvi „Mosbuild“, koji traje do 7. aprila ove godine, učestvuje i osam srpskih kompanija, u organizaciji Razvojne agencije Srbije (RAS) i Privredne komore Srbije (PKS).\nU okviru nacionalnog štanda Srbije svoje proizvode i usluge izlažu firme: Tehnomarket (aluminijumski profili), Aling Konel (elektroinstalacioni materijal), Digi-tel (razdelnici napajanja i komunikacionih kablova), Unipromet (oprema za puteve), Perfom (perforirani limovi), Milinković Kompani (komunalne i infrastrukturne mreze), SIMI (fabrike betona), Entero (stolarija i nametaj od drveta).\nCilj nastupa na sajmu je bolja promocija srpskih brendova, ali i podrška domaćim proizvođačima za adekvatno predstavljanje i pronalazak kupaca.\nSajam „Mosbuild“ je najveći sajam građevine i opremanja u Rusiji i regionu i spada među vodeće sajmove iz ove industrije u svetu. U 2016. godini, svoje proizvode i usluge je predstavilo oko 1.200 kompanija, a sajam je posetilo oko 65.000 profesionalaca iz oblasti građevine i opremanja.\n„Mosbuild“ na jednom mestu spaja proizvođače, dobavljače, distributere, maloprodajne lance, arhitekte i dizajnere iz Rusije i celog sveta.\nOd 2017. godine, sajam „Mosbuild“ postajo je deo „Worldbuild“ koncepta, a izlagačima se pruža mogućnost korišćenja besplatne onlajn platforme „WorldBuild365“ preko koje mogu svoje proizvode i usluge da predstave kupcima i distributerima iz celog sveta.\nRAS i PKS su u 2016. organizovali nastup na pet međunarodnih sajmova za 62 domaće firme, a procenjeno je da će zahvaljujući kontaktima ostvarenim na sajmovima biti ostvareno oko 40 miliona evra izvoza za domaće izlagače. U 2017. godini, RAS će u saradnji sa PKS, organizovati nastup srpskih kompanija na osam međunarodnih sajmova u Rusiji, Nemačkoj, Holandiji, i to iz oblasti prehrambene, metalske, građevinske, poljoprivredne i tekstilne industrije.


Podgorica, (MINA-BUSINESS) - U Montenegro Airlines-u (MA), čiji dug prispio na plaćanje na kraju prvog polugodišta iznosi 37,2 miliona EUR, ne razmišljaju o stečaju i rade na modelu poslovanja u pravcu ozdravljenja kompanije, saopštio je izvršni direktor nacionalnog avio-prevoznika, Živko Banjević.\nOn je naveo i da je uspješno odrađena ljetnja sezona, pri čemu je za prvih osam mjeseci ostvaren poslovni rezultat u skladu sa planom za ovu godinu uspostavljenim u februaru. Pri tome je poslovni rezultat za taj period bolji za dva miliona EUR u odnosu na isti prošlogodišnji period.\nBanjević je, govoreći o ukupnim obavezama na kraju prvog polugodišta, kazao da su one iznosile 80,5 miliona EUR. Kompanija pored 37,2 miliona EUR prispjelog duga, ima još 43,3 miliona EUR dugoročnih obaveza, koje će prispijevati do 2022. godine, a tiču se važećih ugovora o finansijskom lizingu aviona, kredita i sklopljenih sporazuma o otplati duga.\n"Od 37,2 miliona EUR prispjelog duga, 16,7 miliona EUR se odnosi na obaveze prema državi koje se tiču poreza i doprinosa zaposlenih. Ostalo je u najvećoj mjeri dug prema državnim preduzećima", precizirao je Banjević.\nOn je rekao da su ukupne obaveze kompanije u januaru iznosile 85 miliona EUR, od čega je 44 miliona EUR bio prispjeli dug za plaćanje.\n"Evidentno je da je za prvih šest mjeseci prispjeli dug smanjen za blizu sedam miliona EUR, a ukupne obaveze za blizu pet miliona EUR", dodao je Banjević.\nTo će se, kako je precizirao, uraditi kroz prilagođavanje kapaciteta sa aspekta flote, u kojoj će na odgovarajući i isplativ način biti angažovani veći tipovi aviona iznad 140 sjedišta, kao i kroz redefinisanje samog proizvoda odnosno tarifne politike koja će već od narednog ljeta biti znatno konkurentnija.\n"Vidjećemo osvježeni i zdraviji MA, sa novom poslovnom i komercijalnom strategijom, koja će kompaniji omogućiti da očuva tržište, prevozi veći broj putnika i da ima šansu da otvara nova i udaljenija tržišta što je posebno značajno za turističku privredu i da uspostavi agresivniju komercijalnu politiku prema konkurenciji na već postojećim tržištima", smatra Banjević.\nOn je precizirao da se od ukupno 44 miliona EUR duga dospjelog na plaćanje krajem januara, 12,39 miliona EUR odnosilo na dug prema stranim dobavljačima po pitanju operativnog i finansijskog lizinga aviona, snabdijevanja djelovima, osiguranja flote, aerodromskih usluga van Crne Gore, troškova preleta u Evropi, bankama u zemlji po osnovu kredita i zaposlenima po pitanju zaostalih mjesečnih zarada.\n"Preostali dio tog iznosa se odnosio na dug prema državi za poreze i doprinose zaposlenih, dug prema Kontroli letenja Srbije i Crne Gore - SMATSA, Aerodromima Crne Gore i drugim manjim dobavljačima", dodao je Banjević.\n"Operativne službe i komercijala su uz podršku finansijskog sektora izvlačili maksimum iz aktuelne situacije, mada je stanje u svim organizacionim jedinicama bilo blago rečeno haotično", naveo je Banjević.\n"Ipak, uz podršku vlasnika, kao i intenzivnim aktivnostima upravljačkih, rukovodećih i ostalih struktura kompanije, prije svega na komunikaciji sa svim domaćim i stranim dobavljačima, kao i na organizaciji poslovnih aktivnosti, postignuti su rezultati koji su doveli do reprogramiranja kritičnog dijela dospjelog duga kao i organizacionog, finansijskog i operativno-komercijalnog konsolidovanja kompanije", rekao je Banjević.\n"Sa aspekta trenutnog stanja, treba naglasiti da pitanje blokada u vezi dugovanja po osnovu dijela kredita i prema SMATSA nije trajno riješeno, što je dovodilo do otežanog poslovanja u prethodnom periodu, do čega će dolaziti i dalje, sve do postizanja trajnog rješenja na čemu se intenzivno radi", kazao je Banjević.\nPored toga, kompanija je do sada iz redovnih priliva za ovu godinu morala da izdvoji 6,7 miliona EUR za vraćanje zatečenih dugova iz januara koji su prijetili da zaustave poslovanje, umjesto da se veći dio tog iznosa čuva za period niske sezone koji predstoji. To će definitivno dovesti do dodatnih poteškoća u niskoj sezoni koja je i bez toga teška za poslovanje.\n"Ako uzmemo u obzir podatak da je i pored toga MA u junu prevezao 15,42 odsto od ukupnog broja putnika na aerodromu Tivat i 26,75 odsto od ukupnog broja putnika na aerodromu Podgorica, ostvareni rezultati u broju prevezenih putnika i pored ovakve konkurencije još više dobijaju na značaju", ocijenio je Banjević.\n"Prema ovom istraživanju za period jul i avgust, a koje će se sprovoditi do kraja septembra, prosječna potrošnja turiste koji koristi usluge MA, ne računajući cijenu karte, iznosi 800 EUR za prosječan broj od 9,03 noćenja. Radi se o realističnom scenariju koji je isključio ekstreme po svim osnovima", naveo je Banjević.\nPrema njegovim riječima, po tom osnovu ispostavlja se da će indirektan doprinos turističkoj privredi samo u periodu od početka juna do kraja septembra, sa 300 hiljada putnika u oba pravca, odnosno 150 hiljada putnika po pravcu, iznositi 120 miliona EUR.\n"Kompanija će ove godine u periodu van ljetnje sezone, od početka januara do kraja maja i od početka oktobra do kraja decembra imati oko 250 hiljada putnika u oba pravca, odnosno 125 hiljada po pravcu. Pod konzervativnom pretpostavkom da su dvije trećine od tog broja turisti, i da je prosječna potrošnja dvije trećine od prosječne potrošnje ljeti, doprinos van sezone će iznositi oko 44,45 miliona EUR", objasnio je Banjević.\nTo znači da, kako je naveo, ukupan indirektan doprinos kompanije turističkoj privredi Crne Gore na godišnjem nivou iznosi 164,45 miliona EUR, od čega 120 miliona EUR u sezoni i 44,45 miliona EUR van sezone.\n"Pored toga, kompanija zapošljava oko 400 ljudi, većinom stručnog i licenciranog letačkog, tehničkog i drugog operativnog osoblja što je iziskivalo velika ulaganja, i ima godišnji obrt od oko 60 miliona EUR pri čemu su u značajnoj mjeri uposleni i domaći privredni kapaciteti koji se ne tiču samo turizma", rekao je Banjević.


Livadski med povučen iz "Ideje" - Bolja Zemlja\nLivadski med povučen iz “Ideje”\nLivadski med pod robnom markom “K plus” biće povučen iz Ideje, pošto je utvrđeno da je reč o falsifikatu. Ministar poljoprivrede Branislav Nedimović rekao je za Politiku da je inspekcija odmah regovala, izvršila kontrolu ovog meda i preduzela mere. Nakon prvobitne kontrole urađena je i superanaliza, koja je potvrdila prethodne nalaze i donet je nalog da se roba povuče – izjavio je Nedimović. Inspekcija je nakon superanalize ušla u pogone proizvođača, koji je pakovao med za Ideju, međutim Ministrastvo još nije obajvilo o kojoj firmi je reč. Ovaj med je bio na akciji od 25. do 27. avgusta i prodavao za 569. dinara po kilogramu.\nPrethodni tekstAplikacija za praćenje useva\nSledeći tekstKako pripremiti zemljište i u koje vreme zasaditi ren?


✔ Postoje li posebne ponude za letove iz Afganistana za Tongau na eSky.ba?\n✔ Mogu li se pobrinuti za osiguranje prilikom rezervacije leta iz Afganistana za Tongau?\n✔ Ako rezerviram let iz Afganistana za Tongau, mogu li rezervirati ujedno i smještaj?\n✔ Koje avio-kompanije nude letove iz Afganistana za Tongau?\nBudite sigurni, da na eSky.ba ponuda letova iz Afganistana za Tongau uključuje ne samo niskotarifne avio-kompanije, već i one koje su specijalizirane za visoki standard.


Održana 16. Smotra liкovnog stvaralaštva amatera Grada Sremsкa Mitrovica - Ozon Media\nSremska Mitrovica – U ponedeljak 21. oktobra u organizaciji Ustanove za negovanje kulture „Srem“, u Galeriji „Lazar Vozarević“, otvorena je 16. po redu Izložba likovnog stvaralaštva amatera Grada Sremska Mitrovica.\nNa Smotri se predstavilo 38 autora sa 64 dela. Članovi Selektorske komisije Jelena Sekulić Voljanek (diplomirani slikar), Sanja Jovanović (magistar likovne kulture i metodičar), i Marija Vuruna (istoričar umetnosti), odabrali su 38 radova za Smotru likovnog stvaralaštva amatera Srema, koja će se održati 3. novembra 2019. godine u našem gradu.\nNagrađeni autori su: Miloš Svilokos za delo „Žitni trg“, Borko Golić za delo „U senci šešira“, Rajka Milanković za delo „Dragoljub“, Jasna Arbanas za delo „Pejzaž“, Bojana Prokopović za delo „Red“. Dobitnici pohvala su Duško Stefanović za delo „Samo uspomene“ i Miroslav Martinović za delo „Ruske breze“.\nU muzičkom delu programa svoj talenat suposetiocima izložbe pokazali učenici Muzičke škole „Petar Кrančević“, a u umetničkom delu Smotre predstavljrna je revija šešira Snežane Кovačević, koja je imala tu čast da Smotru i otvori.\nArsenal oružja i duvan otkriveni na Batrovcima FOTO\nProjekcije filmova „Vojna akademija“, „Grdana“ i „Džoker“


incident Archives - Balkan Sport\nZverev vređao i napao sudiju, odmah diskvalifikovan! (VIDEO)\nAleksandar Zverev najstrožije je kažnjen od strane ATP-a, nakon nemilih scena teniska organizacija suspendovala ga je sa turnira u Akapulku. Nemački teniser nakon što je doživeo poraz u dubl konkureciji,…\nSejduba Suma koji je zbog konstantnog kršenja klupske discipline prošle godine oteran iz Partizana, nastavlja da pravi probleme. Podsetimo, fudbaler je javno isprozivao trenera crno-belih Aleksandra Stanojevića, nakon čega je…\n10.000 evra za „Ubiću te!“: Reprezentativac Italije kažnjen zbog incidenta (VIDEO)\nReprezentativac Italije, Leonardo Bonući kažnjen je novčano sa 10.000 evra zbog incidenta na meču finala Superkupa Italije. Na utakmici Juventus- Inter iz Milana, Bonući je napravio incident zbog kojeg mu…


Godišnjica Fondacije Ana i Vlade Divac: Deset godina solidarnosti\n10 godina Fondacije Ana i Vlade Divac\nPomoć za 600 hiljada ljudi, krov nad glavom za 700 porodica, podrška za posao za 800 porodica, obnovljeno 90 javnih objekata i 450 omladinskih inicijativa – rezultati su deset godina rada Fondacije Ana i Vlade Divac.\nOva fondacija osnovana je 2007. godine, kao nastavak dvadesetogodišnjeg humanitarnog rada Ane i Vlada Divca, započetog u Sjedinjenim Američkim Državama. U proteklih 10 godina, Fondacija je zahvaljujući brojnim donatorima, pojedincima, kompanijama i organizacijama prikupila 13,5 miliona dolara i pomogla više od 600.000 ljudi.\nStambeno je zbrinuto više od 700 porodica, i podržano više od 800 malih porodičnih biznisa i poljoprivrednih gazdinstava.\nPored toga, Fondacija je u proteklom periodu obnovila i opremila više od 90 javnih objekata (vrtića, škola, sportskih terena, bolnica, prihvatnih i centara za azil) i podržala 450 omladinskih inicijativa u Srbiji.\nPozdravljajući goste na svečanosti koja je povodom jubileja održana u Narodnom pozorištu, osnivač Fondacije, nekadašnji poznati košarkaš, čija je karijera obeležena u NBA, Vlade Divac, podsetio je da je humanitarnim radom počeo da se bavi pre 20 godina. „Bio je to uzvik da uvek može drugačije, protiv zla koji nam je doneo rat. Smatram da je uspeh čoveka merljiv dobrom koji je ostvario. Zato želimo da povratimo poverenje u humanost, da inspirišemo druge“.\nDivac kaže da je pre 10 godina to bila smo jedina fondacija, a da ih danas ima 50. „Do kraja života ne želim da prezentujem samo Srbiju već i svet koji stoji iza vrednosti ljubavi, mira, poštenja i humanosti“, rekao je Divac.\nAna Divac, predsednica Upravnog odbora Fondacije, citirala je misli majke Tereze o dobroti, a zatim poručila:\nOd prošle godine Fondacija Divac dodeljuje nagradu za izuzetan doprinos razvoju filantropije u Srbiji a ove godine to priznanje je na svečanosti uručeno episkopu istočnoameričkom Irineju za izuzetne zasluge i doprinos u poboljšanju uslova života naših najugroženijih sugrađana.\nAmerička USAID jedna je od većih donatora i partnera Fondacije Divac.


PONOVO RADI BIOSKOP - PressLider.rs\n7. novembra 2021. 7. novembra 2021. Duško Radišič\t0 Comments Bioskop, Sutjeska\nČAČAK – Projekcijom filma „Južni vetar 2 – Ubrzanje“, večeras je, nakon dvadeset godina, počeo sa radom bioskop „Sutjeska“ u Čačku, ali sa skoro pet puta manjim kapacitetom. Za razliku od pređašnjeg, sala se nalazi u podrumu novog stambeno-poslovnog kompleksa.\nDirektor ove ustanove, Miroslav Damljanović je podsetio da je otvaranje bilo planirano još prošle godine, ali je tu nameru sprečila epidemija koronavirusa.\n„Raspolažemo sa 78 sedećih i dva mesta za invalide, jer i oni moraju biti deo zajednice. Bioskop je opremljen sa najsavremenijom video i tonskom opremom“, rekao je on.\nNa pitanje da li je kapacitet dovoljan za Čačak koji ima oko 100 hiljada stanovnika, Damljanović kaže da nije. Ipak, izrazio je uverenje da će u gradu pored Morave biti otvoren i veći, i bolji bioskop. Odgovarajući na pitanje Nove.rs koliko je novca za ovu investiciju opredelio grad, a koliko Ministarstvo kulture, direktor je odgovorio da ne raspolaže tim podacima.\nPrema rečima reditelja ovog ostvarenja, Miloša Avramovića, on se najitmnije soseća u manjim sredinama, što je, opet, relativna stvar.\n„U Beogradu je to masovnije i nemamo mogućnost da sa publikom ostvarimo bliži kontak i direktno podelimo iskustva“, naveo je on. Na pitanje novinara da li ovaj film, po oceni malobrojnih gledalaca promoviše omladini podzemlje, Avramović je odgovorio da „to nema veze sa životom“.\n„Samo bi psihopata snimio film radi promocije kriminala i zaista nema materijala za takvu vrstu prozivki. Jednostavno ljudi vole neke probleme da svaljuju na druge stvari. Mladi i šta će biti sa njima zavisi isključivo od porodičnog vaspitanja i ako im se u kući nametnu prave vrednosti oni će ih i usvojiti“, naglasio je Avramović, dodajući da prilikom rada na filmu nije bilo nikakvih kalkulacija, te da samo omladina i nije ciljna grupa.\nJovana Stoiljković je naglasila da je atmosfera prilikom rada na filmu bila sjajna, podsetivši da se u poslednje vreme dosta snima. Njoj je, kako je istakla, veoma drago što je deo cele glumačke ekipe.\n„Miloš je okupio odlične i talentovane ljude u i u drugom delu i bilo mi je veliko zadovoljstvo da sarađujem sa njima“, kazala je mlada glumica.\nMiodrag Radonjić smatra da svako novo mesto koje je u svrsi kulturnog sadržaja ima veoma veliku vrednost i predstavlja pobedu za našu zemlju.\n„Drago mi je da će Čačak imati bioskop u svakodnevnoj službi i ovo je velika stvar za ovaj grad“, ocenio je on. Radonjić kaže da je snimanje ovog dela filma bio veliki posao i poduhvat, ali i veliki napor. Smatra da je publika veoma lepo prihvatila film.\nNa pitanje našeg portala, da li će biti snimljen i treći deo i gde se Srbija nalazi na kulturnoj mapi sveta glumac je rekao da će prvo biti urađena serija, a film i jeste zamišljen kao trilogija, ali o tome će se pričati u nekom budućem vremenu.\n„Kultura podrazumeva, ne samo dramsku već i druge vrste umetnosti. Mi iz naše branše se trudimo da srpska kultura bude vidljiva svuda. Ovaj film će biti distribuiran u Evropi, Americi i Kanadi, tako da postoji širok domet“, ocenio je Avramović.\nŽeljko Perkunić, direktor filmske kuće „Fox Vision“ koja će rapolagati bioskopom „Sutjeska“ u narednom periodu kaže da je sa „Čačak filmom“ napravljen dogovor da se prave premijere i ujedno pozvao Čačane da budu redovni posetioci ove ustanove kulture.\nInače, stari bioskop „Sutjeska“ počieo je sa radom 1. februara 1948. u zgradi Poljoprivredne podružnice, koja je u vreme nastanka 1941. bila za izložbe, predavanja i druge skupove. „Čačak film“ kao društveno preduzeće za prikazivanje filmova postojao je do 2008. godine. Kao privatna firma svoju delatnost nastavlja još par godina, a srušen je u proleće 2016. kad je počela gradnja poslovno-stambenog kompeksa. Kapacitet starog bioskopa bio je između 400 i 500 mesta.\n← BORAC 1926 BOLJI OD SLOGE U KOMŠIJSKOM DERBIJU\nSPC I NJENI VERNICI DANAS OBELEŽAVAJU VELIKI PRAZNIK I KRSNU SLAVU MITROVDAN →


U Ministrarstvu odbrane Ruske federacije rečeno je da su napravljeni prvi elementi ove interkontinentalne balističke rakete pod nazivom RS-28 "SARMAT", a prvi testovi će se obaviti krajem ove godine.\nObjavljeno je takođe da prvi elementi su napravljeni u Krasnojarskoj mašinskoj industriji i da je to potpuno domaći proizvod što je za Rusiju veoma važno.\nOvo je najavio zamenik ministra odbrane Jurij Borisov,u programu radio-stanice "RSN". - Ove godine je na rasporedu testiranje. Juče je ministar odbrane posetio "Krasmaš" i propratio tok tehnickih radova na izradi ove rakete,gde su vec napravljene prve pojedinacne komponente - rekao je zamenik ministra odbrane Jurij Borisov.\nKomandant ruskih strateških raketnih trupa, general-pukovnik Sergej Karakajev, delimično je skinuo veo s jedne dobro čuvane vojne tajne. U intervjuu za RIA Novosti, general Karakajev potvrdio je da Rusija radi na razvoju nove balističke rakete na čvrsto gorivo koja ima oznaku RS-28. Ova raketa koja je u medijima već dobila ime „ubica raketnih štitova” trebalo bi da se nađe u naoružanje ruske armije 2018. godine.\nOn je obelodanio da će raketa RS-28 „SARMAT” biti teška 100 tona. Kako navode ruski mediji, „ubica raketnih štitova” predviđena je da bude naslednik čuvenog „vojvode”, najveće interkontinentalne balističke rakete na svetu koja je u dokumentima NATO imala oznaku – „satana”.\nRuski general je, osim toga, potvrdio da će testiranja nove rakete biti nastavljena. Poslednji put inače informacije o isprobavanju „sarmata” pojavile su se 2013. godine, posle čega je projekat potpuno potonuo u tajnost. Te godine raketa je imala četiri testa, od čega su, prema zvaničnim podacima, tri bila uspešna.\nOd pojedinosti o novoj ruskoj raketi saopšteno je još samo da će moći da bude lansirana sa različitih platformi i da će, zbog manevarskih sposobnosti i velike snage, moći da probije svaki raketni sistem odbrane.\nU već pomenutom intervju za RIA Novosti, general Karakajev je najavio je odluku o izgradnji nove generacije raketa stacioniranih na oklopnim vozovima.\nNemački nedeljnik „Špigl” je pre 2 meseca objavio zanimljiv tekst o ovoj temi, navodeći da bi nova generacija ruskih „raketnih vozova” mogla da se pojavi na šinama već 2019. godine.


Tanjug 5. decembra 2021. 09:22\nBEOGRAD – Ministar građevine, saobraćaja i infrastrukture Tomislav Momirović rekao je da projekat „Jadar“ mora da prođe još 17 provera pre nego što se završi studija o proceni uticaja na životnu sredinu.\n„Investiramo u 10 autoputeva, u više od 1.200 kilometara brzih saobraćajnica. Gradimo najbržu prugu u jugoistočnoj Evropi, između Beogradaa i Novog Sada. Auto-put ‘Miloš Veliki’ biće najmoderniji u ovom delu Evrope. Tu su i ‘Moravski koridor’ i ‘Fruškogorski koridor’ na kojem ćemo probiti tunel Iriški venac, najduži u Srbiji. Gradimo veliki broj obilaznica, oko Čačka, Užica, GOrnjeg Milanovca, Požege, Svilajnca“, dodao je Momirović.\n„Da ne govorim o vodnoj privredi u koju ćemo uložiti više od 500 miliona evra, o investicijama u aerodrome. Zahvaljujući koncesionaru ‘Nikola Tesla’ u Beogradu, postaće regionalni centar jugoistočne Evrope, rekonstruisaćemo aerodrom i u Nišu, dodatno osnažiti aeodrom ‘Morava’. Obim investicija koje je pokrenuo predsednik Vučić i koje dalje sprovodimo nezabeležen je u istoriji ove zemlje“, naveo je Momirović.


„Mentalnog razgibavanja” neće biti na B 92\nDošlo je do obostranog prekida saradnje, kaže Darko Mitrović, jedan od autora emisije\nPopularna emisija „Mentalno razgibavanje” koja je skinuta sa programa Radija B 92 krajem decembra neće se više emitovati na talasima „devedesetdvojke”, potvrdio nam je juče Darko Mitrović, jedan od autora ove emisije.\n– „Mentalno razgibavanje” odlazi u penziju. Došlo je do obostranog prekida saradnje i sada svako ide na svoju stranu. Žao nam je što moramo da saopštimo da se „razgibavanje” više neće emitovati ni na jednoj radio-stanici. Da parafraziram bivšeg predsednika Srbije: vidimo se u nekom drugom filmu, odnosno radio-emisiji – rekao je Mitrović.\nJuče je, podsećanja radi, trebalo da istekne druga produžena pauza „Mentalnog razgibavanja” na koju je ova emisija poslata 26. decembra, kada su popularni voditelji Dare i Mare na svom tviter profilu napisali da je emisija skinuta sa programske šeme Radija B 92 zbog neprikladnih političkih tema. Jedan od autora Marko Stepanović rekao je tada UNS-u da su ih veče pred emitovanje emisije pozvali sa radija i pitali da li će sutra pisati o Aleksandru Vučiću. „Potvrdili smo i nakon sat vremena nam je javljeno da sutra ne dolazimo na posao i da smo na prednovogodišnjoj pauzi”.\nMedijska kuća B 92 je nakon toga obavestila javnost da od 26. decembra do 13. januara 2014. godine na zasluženi odmor odlaze emisije „Mentalno razgibavanje”, „Brakus od tri do pet”, „Hulahop”, „Kažiprst”, „Dnevnik” i „Život kao takav” i dodali da „nije u pitanju nikakva cenzura”. Nakon novogodišnjih i božićnih praznika, ova medijska kuća je 11. januara izdala saopštenje za javnost u kojem se navodi da će ova emisija biti sastavni deo nove programske šeme Radija B 92, koja startuje početkom februara. Međutim, saradnja autora i medijske kuće je raskinuta, a direktorka programa Radio B 92 Ana Martinoli za „Politiku” je kratko rekla da će sve informacije o prolećnoj šemi Radija B 92 biti saopštene ove nedelje.


Mihajlović: Kome se namešta privatizacija Instituta Jaroslav Černi? – My Blog\nMihajlović: Kome se namešta privatizacija…\nTrenutna vlast trči da rasproda sve što može kao da im je poslednje, pa su tako bacilli oko i na Institut Jaroslav Černi, a privatizacija takvog instituta u bilo kojoj zemlji se ne bi desila nikada. Hrvatska i Mađarska su svoje institute vratili u vlasništvo, a ova vlast rasprodaje za 2,8 miliona evra strateški bitan Institut čija vrednost teško može finansijski da se izmeri.\nInstitut ima, između ostalog, bazu podataka o svim vodnim potencijalima Srbije, a radi na studijama od kojih zavisi mogućnost radova na Makišu, eksploatacija podzemnih voda na Velikom ratnom ostrvu i projekat “Jadar” Rio Tinto. Nameće se pitanje da li su ovi projekti možda razlog prodaje Instituta radi neometanog odobravanja svih ekološki upitnih projekata?\nStranka slobode i pravde se protivi privatizaciji svih državnih instituta i naučnih institucija koje su od strateškog značaja za Beograd i Republiku Srbiju. Ova opasna privatizacija bi morala odmah da se zaustavi. Stranka slobode i pravde garantuje da će po smeni ove bahate vlasti da se revidiraju i raskinu svi štetni ugovori.\nBranislava Mihajlović, Resorni odbor za ekologiju i životnu sredinu Stranke slobode i pravde\nPreviousPrevious post:Tepić: Nećemo pristati na kataklizmu koja bi nastala izvlačenjem litijumaNextNext post:SSP Grocka: Novi slučaj “Bare Reva” na PKB voćarskim plantažama?


Elixir grupa: Neće biti nestašice đubriva za setvu | Nova Ekonomija\nFoto: Elixir Group\nUprkos vanrednom stanju zbog koronavirusa, neće biti nestašice veštačkog đubriva tako da poljoprivrednici mogu da nastave prolećnu setvu, jer Eliksir grupa, uz primenu svih mera zaštite I rad od kuće, nastavlja svoje aktivnosti, saopšteno je iz ovog preduzeća. Ovaj poslovni sistem takođe saopštava da neće smanjivati broj zaposlenih, imajući u vidu da je očuvanje poslovnih aktivnosti I broj radnih mesta sada jedan od glavnih prioriteta.\n“Prioritet nam je da u prolećnim agro rokovima podmirimo potrebe domaćeg tržišta, a viškove izvozimo. Nastavljamo da radimo punim kapacitetom, tako da nestašice đubriva neće biti ni na jesen” kaže Zorica Popović, generalni direktor Elixir Group.\n“U proteklih mesec dana smo proizveli i isporučili na tržište preko 65 hiljada tona mineralnog đubriva, zahvaljujući izuzetnom zalaganju svih naših zaposlenih koji su doprineli da se i tokom krize održi kontinuitet proizvodnje. Na ovaj način su sačuvana sva radna mesta, tako da nije bilo potrebe niti za smanjivanjem broja zaposlenih, niti budžeta za zarade”. Uz redovnu aprilsku zaradu biće isplaćen i bonus, kažu u Elixiru, koji redovno servisira sve svoje obaveze prema državi i radnicima.\nSve članice poslovnog sistema Elixir Group, nastavljaju podršku humanitarnim aktivnostima i tokom ove krize. Grupa je donirala više od 34 miliona dinara - za nabavku respiratora i održavanje stabilnosti našeg zdravstvenog sistema, kao i za druge akcije u cilju unapređenja socijalne zaštite i brige o ranjivim društvenim grupama, navodi se u saopštenju.


Od sutra pojačana kontrola saobraćaja na putevima Policijske uprave Bijelјina\nU cilјu prevencije saobraćajnih nezgoda u kojima je neprilagođena, nebezbjedna i nepropisna brzina kretanja dominantan uzrok težnih oblika saobraćajnih nezgoda Policijska uprava Bijelјina od sutra 22. januara 2020. godine spovodi pojačanu kontrolu saobraćaja.\nIzdvajamo, da će se pojačana kontrola brzine kretanja vozila do 31. januara 2020. godine vršiti preko radarskog sistema ''Redflex traffic systems fty - Dual ''.\nTokom 2019. godini evidentirana je 1221 saobraćajna nezgoda na području Policijske uprave Bijelјina. U ovim nezgodama devet lica je izgubilo život, 70 je teško a 325 lica lakše povređeno. Jedan od najčešćih uzroka saobraćajnih nezgoda bila je neprilagođena i nepropisan brzina kretanja vozila.\nPolicijska uprava Bijelјina apeluje na vozače motornih vozila da prilikom učestvovanja u saobraćaju poštuju saobraćajna pravila i propise,naročito ona koja se odnose na ograničenja brzine kretanja vozila, te da ne započinju vožnju i ne upravlјaju vozilom pod dejstvom alkohola.


Rama ne brine zbog primedaba Evrope i Amerike - 10.04.2015, Sputnik Srbija\nPremijer Albanije Edi Rama izjavio je danas u Tirani da uopšte nije uznemiren zbog primedaba koje je dobio iz Evropske unije i SAD povodom njegove izjave o... 10.04.2015, Sputnik Srbija\npolitika, vesti, evropa, svet, albanija, edi rama, evropska unija (eu)\n22:10 10.04.2015 (Osveženo: 14:46 30.08.2021)\nPremijer Albanije Edi Rama izjavio je danas u Tirani da uopšte nije uznemiren zbog primedaba koje je dobio iz Evropske unije i SAD povodom njegove izjave o ujedinjenju s Kosovom.\n„Uopšte (nisam uznemiren)“, rekao je Rama na konferenciji za medije u sedištu njegove Socijalističke partije u Tirani, prilikom predstavljanja kandidata za odbornike u opštinama u Albaniji.\nRama je 6. aprila u zajedničkom intervjuu sa zamenikom premijera i ministrom spoljnih poslova Kosova Hašimom Tačijem za prištinsku televiziju Klan Kosova, rekao da će, ako Evropska unija ne bude otvorila puteve za evropsku integraciju Kosova i liberalizaciju viza, biti prinuđeni da se dve zemlje ujedine „na klasičan način“.\nPrema njegovim rečima, za ujedinjenje Kosova i Albanije postoje dve mogućnosti, a sve zavisi od EU.\nRama je naveo da je prva mogućnost ujedinjenje u Evropskoj uniji. Međutim, ako EU nastavi da zatvara vrata integraciji Kosova, onda će dve zemlje biti prinuđene da se ujedine na klasičan način. On je kazao da se dve zemlje zalažu za ujedinjenje kroz članstvo u Evropskoj uniji.\nKosovski ministar spoljnih poslova Hašim Tači ocenio je da izjava premijera Rame nije pretnja Evropskoj uniji, ali da je to realnost koja se može ostvariti u budućnosti kao posledica izolacije Kosova u procesu evropskih integracija.\nTači se založio za veće jedinstvo EU oko Kosova, ističući da je Kosovo već ostvarilo sve obaveze koje ima u procesu liberalizacije viza.